UAR A UM KHOTUK, KHUABAWI AH AN THIM, TUANBIATHAR A TTIAL – The Chinlung Post\nUAR A UM KHOTUK, KHUABAWI AH AN THIM, TUANBIATHAR A TTIAL\nTuanbiathar a ttial bak ko hih, Zapi pa pawl tthenkhat cu kan fernu nih aa kan tei ruangmang ko cang. Uar hrimhrim a umtuk pin ah upat hrimhrim atlak tuk hringhran. Kum 25 te lawng asi nain Khuabawi ah an thim. Laimi chungah nu nih khuabawi rian an ttuan timi hi theih awk a um lem lo. Asinain kan fernu te kum no bik tuanbiathar ttialtu asi cang.\nHithil a cangmi hi mizoram chungah a cangmi asi. Nungak NI Lalsangmawi timi cu khuabawi thimnak ah a tling. Amah Laimi tampi umnak Farkawn nungak asi. NI Lalsangmawii cu kum 1995 February ni 27 ah khan a chuak. Hngakchiate asi lio in a nunzia aa dawhmi le hawikomh a thiam ngaingai mi asi.\nKhrihfabu caah siseh mino cawlcanghnak ah aa hmang taktak mi asi tiah an chim. Cun amah hi Branch le KTP timi ah chungtel member zong asi. Tukum 2020 VC thimnak aa zuam i, atu bantukin teinak a hmuh hi asi. Upat tlak hrimhrim a sinak cu tutan ah hin alang. CCW\nRelchih aduhmi caah thawngpang dang:Ritnak sihe pehtlaiin nun chung thongthlak ding tiah biachahnak an rak tuahmi nu cu Donald Trump nih a ngeihthiam cang. Aliamcia kum 1993 ah Ritnak siitthalo he pehtlaiin Alice Maria Johnson cu nunchung thongthlak dingin biachahnak an tuah piak mi a si. Asinain thonginn chungah Jesuh Khrihcu ka khamhtu le ka bawipa a si tiah hrintthannak a co caah Trump nih angeih thiam i, Thonginn in luatnak apek.\nAlice Maria Johnson timi konglam hi lung attha lo ngaingai mi a si. Rian an chuah ruangah siseh a ngeihchunmi a fapa an thahpiak caah pawcawmnak caah tiin Ritnak sitthalo zuarnak ah pehtlaihnak a ngei. Amah hi a vapa nih a tthenmi zong a si. Culawng siloin a inn hlannak hna nih an chuah tthan. Cucaah lungrethei ngaiin aummi nu a si.\nAliamcia kum 1993 ah khan an rak tleih i, zaangfahnak um loin nunchung thongthlak dingin biachahnak an rak tuah i, thong an thlak. Asinain THonginn chungah Hrinthannak a co i, thongtla pawl sin ah biatak tein a caan a hmang. Mah konglam Donald Trump nih a theih tikah aliamcia kum 2018 ah khan thong in a chuah.\nSihmanhsehlaw a case cu a dih hlei lo i, pehzulh peng a si. Asinain Donald Trump nih tutan ah a case cu a thianter cang i, angeih thiam cang. Hi konghe pehtlaiin Texas i, First Baptist Church pastor Robert Jeffress nih lawmhnak bia zong a chim. Atimi cu Trump hi LAW and Order hruaitu ttha taktak mi a si.\nZaangfahnak le zawnruahnak alanghtertu a si tiah a chim.Donald Trump cu phung le lam ah zumhnak afek mi le mi zaangfahnak zong a ngeimi a si. Thatnak le zawnruah siaharhnak langhter ahauh caan ah amah nak in mi dang atthami an um ti lai lo. Hi bantuk minung cupei ram hruaitu ahcun kan duhmi cu a si cu tiah a chim.\nWoooo Mah Vedio Hi Zoh law Benhamin Sum Nih Phaisa A Hmuh Mi Hi Na KhauRuah Har la + Vedio


Paletwa kan miphun hawi hna Tikir an phaknak tuanbia tawi: – Chin World News Evening\nPaletwa kan miphun hawi hna Tikir an phaknak tuanbia tawi:\nNovember 17, 2019 Salai Van Theihtlei\nPaletwa kan miphun hawi hna Tikir an phaknak tuanbia tawi: Khuazaa um Chin/Lai miphun hawi hna nan sinah Paletwa ramkulh i a um mi kan miphun hawi hna Thangtlang peng Tikir khua an phaknak kong he pehtlai in theihduh le hngalhduh mi tete kan um hna caah a tanglei bantuk in an sining tlawmte ka van langhter.\nPaletwa ram cu nantheih bantuk in AA hriamtlai le kan Cozah baitak tein an ni dohnak hmun a si I harsatnak tampi antong hna. A tu i kan Unau hna anton ning cu hitihin a si. 1. An rak umnak khua taktak cu Paletwa Myone Pitaung khua a si i Inn 57 khua ansaknak hmun a si. 2. Pitaung khua cu AA nih a chuhhna I anmah AA Sakhan ah anhman. 3. Pitaung khua in Miza khua ah an ni tthial hna. Cuticun hmunkip kaakip ah an ni tthek hna.\nCuticun harsatnak phunkip antong hna. Ralzam dirhmun in an um tik ah ralzam mi hna bawmhnak tete cu nantheih bantuk in antuah pah ko nain min cazin lawng an kan lak I kan nih Chin/Laimi cu an kanpe lem lo. A phungmen tete in kanco can a um. Cucaah kan upate nih khua an khang I hiti hin cu a si kho tilo, kan chuah semnak kan Laitlang ah kan kir ko cang lai, cucaah minung pahnih kan nithim lai I kan Pupa kan nupa hna umnak kan Laitlang ah kal in hmunhma zoh ding in timhtuahnak kanngei ti a si.\nCu I kan Chin/lairam I a kal dingah minung Pahnih anthim hna. Pu Lal Cawnh. Kum 43. A phun Zathang le Pu Sa Mai. Kum 42. Phun Hlawnching hihna hi kan Latlang anphan. Hakha anphak in Pyine Sipin bawi hna nih khah Hakha ah Innhmun kan inpek hna lai I hika ah khua nansa lai anti hna. Anti mi hna cu kannih cu Cozah rianttuan in paw aicawm mi kan si lo, lothlo mi kansi caah kan um kho lai lo, Thantlang ah kanlan lai anti I Thantlang lei ah anthlah hna.\nThantlang anphak ah Myone Sipin zong nih Hakha I anti hna bantuk tein khah Thantlang ah Innhmun kan in pek hna lai I khua nansa lai anti hna nain anduh hlei lo khuate lei ah kanlen ko rih lai Lothlawhnak hmun a um nak ah kal kanduh anti tik ah Thantlan Myone Bawi pawl nih sicun Tikir ah vakal tuah u anti hna I Myone Bawi hna nih Tikir Pastor an pehtleih tik ah thil sining anchimh I Hriangkhan tiag kan van thlah hna lai I nanmah nih Hriangkhan tiang rak dong ve hna u tiah anti hna.\nCuticun 20 September 2019 ah Thangtlang peng Tikir khua anphan I khua nupa hna sinah an sining anchimh hna tik ah a thaizing 21 September 2019 ah Tikir khua sining le hmunhma le khuaram kong anchimh anvah pi hna tikah Hika Tikir khua hi Pathian nih an kan pekmi hmun cu a si. Cucaah kan sining cu hihi a si. Kan umnak ah harsatnak phunkip kantong cang i umnak khurding in kanra i kan semnak kan Lairam kan van phan cangi Tikir khua cu kanmah khua a si ve cang. A mah belte kannih cu ral ruang ah a zaam mi kan si I ngeih mi kanngei lo kan ngeih mi hnihkhat hmanh kaltak le lakpiak dinh kan si. Nanmah nih Innka nan kan onh a si ahcun kan mipum lawngin kan rakphan lai i kankal umnak kong zongah nupa le pi le pu pei nansi cu nanmah kan in bochan ko hna ti a si.\nCuticun Tikir khua nu le pa hna nih anceih tik ah kan pupa phungthluk ah milut dawnhlah zullut dawn ti a si bantuk in hitluk in harsatnak a tong mi hna kan miphun hawi hna cungah kansi khawh lo lengtiang in kan ni zuam le kan ni timh a hau ko Pathian nih tikir caah thluachuah an kanpek mi zong a si ko lai tiah anti i Lunglawm tein kan in cohlan ko hna tiah bia anleh hna.\nCuticun US a um mi kan U Sang Hmung te chungkhar hna nih kan Unau hna kankhau te an van phanh cu Pathian sin lunglawmh thlathlohnak te raktuah piak hna u a ti i Vokthau sumnga 5 in 25 September 2019 ah khua nupa hna nih antuahpiak hna. Cun kal umnak te zong Phaisa Singhnih an rawnh hna i 26 September 2019 ah thantlang lei an ankal tthan.\nHakha anphak in Pyine Sipin bawi, U Soe Thet (Paleltwa mi) an rak ton. An harsatnak le tthialkam/pem an duhnak kong an vung chimhruah tik ah, Sipin bawi nih, an peng le an khua in minung mah vial nih chuah taak lai a sianh hna lo ruangah, “Nan I tthial lai lo, nan umnak te ah vung um ko u” Miza khua cu a raoh hlanah Myo kan van pek lai tiah a ti hna. An kirnak ding lamcaw ah phaisa tinghnih a rak pek ve hna.\nCuticun Paletwa lei anphan hnu ah khua nupa hna he pehtleihnak an ngei peng hna I tthialkam dingin timhtuahnak cu an rak ngei peng caah a hnu ah Pyine lei in an konglam le an tthutdirnak dingah, hlathlai le zohfel zong an van ngei ve. Chin Ramkulh Cozah bawmhnak in Hakha in 8 September 2019 in Mawtaw 5 in an va lak hna I 15 November 2019 Sml. 14:30 ah Tikir khua dam le tluang tein an phan kho. Minung 100 an si I Inn dawng in 21 an si hna. Anphaknak lamtluan vial te chungah kan miphun hawi hna nih Eidin in siseh anherh ning in a zohkanh tu hna nan dihlak chung zongah lawmhnak chim kan van duh ko.\nAn sining tawite: Kan miphun a si mi hna hi 1558 hrawngah kan Laitlang in Paletwa ram lei ah an ni tthek hna. Thantlang peng Lungzarh khua in Hriphi khua in khitikhin kan van len tiah a chim. An phun zong kanmah lei phun tete an si hna. Tc 1. Zathang. 2. Hlawn Ceu, 3. Clawnching biabantuk ansi hna. Biaknak zongah Khrihfa an si dih. 1. Mirang nih KUK KI an kan ti. 2. Bangladesh nih BAWM a kan ti. 3. Kuami pawl nih LAI ZO an kan ti. BAWM ti cu an duh bak lo LAI MI kan c ko an ti.\nThlacam bawmh kanherh ko. Cucaah Ralzam dirhmun bak in minung hizat 100 leng an van phak tikah lungre a thei ngaingai ko. Ralzam dirhmun in Ramthumnak a phan cangmh hna nih cun an sining hi tampi kan ni fiang ko cang lai. Kukhat kumhnih tiang khi biatak chuah in zohkhanh le kilven cu an hau ko lai caah khuazaa um kan chin/Laimi hna nih nan thlacamnak in kan philh hlah ulaw kanthei ve peng ko u tizong nawl le theihter kan van in duh ko hna. Credit: Roland Thang Khiteng facebook\nNihin Hi Benjamin Sum A Nu Lal Din Par Chuah Ni (Birthday) Si, Benjamin Sum Nih Zeibia Dah Chim?


Baba Vanga Nih Kum 2020 Chungah A Tlung Ding Mi Tihnung Tuksum Taktak Si – Chin World News Evening\nBaba Vanga Nih Kum 2020 Chungah A Tlung Ding Mi Tihnung Tuksum Taktak Si\nDecember 27, 2019 December 27, 2019 Salai Van World News\nBaba Vanga Nih Kum 2020 Chungah A Tlung Ding Mi Tihnung Tuksum Taktak Si: Vawlei cungah a tlung ding mi a phuangtu zawlnei Baba Vanga sining le konglam hi tampi chim rel a si tik ah a thei lo hi kan um tuk lai lo. A tlung ding mi kong a chimphuan mi hi 85% cu a dik dih. A chim mi cheukhat kan rak langhter. ISIS nih vawlei pi an buaiter lai. Cun, US inn sangpi “World trade center” an hrawh lai. 2004 ah Japan ram cu Tsunami-thlichia nih a hrawh dih lai tiah a rak chim i, a dik dih fawn.\nKum 2020 ah Europe ramchung ah fak piin sungh zatlaknak an tong lai i, Muslim ramah a cang lai. Muslim pawl cu an tthawng chinchin lai i, vawlei pi tiang an uk dih lai. Cu tik ah European ram pawl cu zeihmanh an cawlcang kho ti lai lo. Europe ramchung “Ramthum” ah buainak fak piin a chuak lai. Cun, Russian President Vladimir Putin cu ralhrang nih an thah lai i, US President Donald Trump zong taksa dam lo nak nih a tlunh lai i, a hna a chet lai i, a thluak vialte a rawk dih lai.\nVawlei cungah ttihnung tukmi zawtnak a chuak lai i, minung ruahnak tiangin aa thleng dih lai. Biaknak kongah fak piin buainak a chuak fawn lai. Cun, Ni tha hmangin zeipaoh hman asi cang lai caah mipi nih petrol hman um ti lai lo, Solar ni tha hmang lawng tein si cang lai. Cu lawng si loin Asian ramchung in Dragon a chuak lai i, vawlei pi a uk cang lai. Thiamsang hna nih an tuak tik ah Dragon hi China ram si lai tiah an chim.\nCu pinah Ramthum an i kawp lai i, phaisa thazaang hmangin vawlei pi an uk dih cang lai. Ramthum timi cu Russia, India le China an si lai tiin zumh si fawn. Kum 5079 ah vawlei pi a rawk dih lai, tiin a chim chih. Zawlnei Baba Vanga nih a chim mi hi a dikmi tampi a um caah vawlei cung mipi cheukhat le thiamsaang tampi lung rethei aw lawkchong in an um hna.\nVideo: Kum 10 Chung Mintthatnak A Co Mi Suu Kyi Cu Kum 22 Lawng Simi Malala Nih A Tei Ruangmang Cang


Saya Van Tum Nih A Theih Khawh Lomi Lehnak Phun Kua (9) – Chin 11 News\nSaya Van Tum Nih A Theih Khawh Lomi Lehnak Phun Kua (9)\nPosted By: chin11news January 29, 2021\nUS President Trump a doh ngai mi le a huat ngai mi, Trump supporter pawl heh tiah a soisel tawntu Saya. Van Tum nih heh tiah Trump a soisel mi kong le a thangchiat mi kongah Chinmi Trump Supporter pawl heh tiah a soisel tawn mi kongah madison nih fiang taktak in lehnak a van tuah cang! Chinmi Trump supporter pawl nih Trump kan uarnak ruang bik cu mah hna hi a si. Ma ka tial mi hnu ah na fian lo a cun, Democrat policy fih nung ning le khifa caah tih nung ning ka vun tial than lai!\nPakhatnak – Trump hi politician bantuk in ka lawng in bia a chim mi a si lo. US President nih an rak chim peng mi, President ka si a cun ka tuah lai tiah biakamnak an rak tuah tawn mi, natein Kum 8 an tuan zong ah an tuah ngam lo mi cu President Trump nih kum 4 cu chim lo, President rian a thawk bak in a kum hnihnak December 6, 2017 ah Jerusalem cu Isreal khualipi/capital ah a phuan. Khrifa caah uar lo awk tha lo. Natein liberal caah cun uar ngam ding si lo!\nPresident a rak tuan cang mi pawl nih mak an ti tuk in an lau bak ko kha. Na pu Obama le Joe Biden cu mit aunak hmang an ngei ti lo kha. Jerusalem hi Israel khualipi ah kan phuan a cun raltuknak voihthumnak a chuak lai tiah tih buin an rak um mi kha Trump nih fawitein kum hnih bak in a lim kha na fian ding ah ka duh! Trump nih cun bia aa kam bantuk in a tuah. Zeibantuk thil a tlung zongah ka biakam mi cu ka dirpi lai tiia a chim ning bantuk in a tuah mi pasal tha a si.\nPahnihnak- Obama President a rak si lio ah (Joe Biden vice President) America ropuinak nak in Liberalism, Socialism, Communism lei ah heh tiah an kal ning kha ramdang zong nih mak an ti tuk i heh tiah an ceih tawn kha. Asinain Trump nih Khrifa sinak cu heh tiah a vun cawisang than. Khrifa nih uar lo awk tha lo!\nPathuamnak- Democrats pawl nawlngeinak an ngei poah in Taluk/China (Khrifah zei a rel lo mi, heh tiah a hremtawntu, Biak inn heh tiah a hrawk piak tawn tu) a lian chin leng mang tawn. Russia nih heh tiah ka thawngbik ti bantuk in a zia a chuah tawn. Middle east ah tapung pawl tih an nung chin lengmang cun, North korea chiandeih bantuk in heh tiah a au tawn mi, Iran nih Israel cu heh tiah a tlerh tawn mi vialte hna kha Trump President a vun si bak in daihtein an um dih. Uar lo awk tha lo hme cu Trump Cu!\nPalinak – US Economy cu heh tiah a vun serthan i, (Obama nih Trump cu Magic maw a thiam tiah a rak chim mi a hnuah mak a ti tuk i a lau mi kha). CNN economist 1 zong nih miracle/thilmak tiah a chim mi kha. Midik nih cun Trump hi uar lo awk tha bak lo ee!\nPanga nak- Cun tapung tih nung tuk mi ISIS (Obama nih zeitin hman a tuah khawh lo mi hna kha) Navy seal hmangin a daiter dih hna. Middle east ah Remnak le dainak President a rak si cang mi nih an tuah khawh bal lo mi kha a vun tuah dih. Pathian fa le nih cun Trump hi uar lo awk tha lo!\nParuknak- Obama caan lio ah an chungkhar sin ah um a duh ngai mi US ralkap, natein ral ruangah ramdangah a um peng mi hna cu Trump nih US ram chungah ra cang u, Remnak le dainak tu kan serh lai tiah ralkap hna cu a auh than hna, Zeitluk in dah an caah thawngtha a si lai i, chungkhar he um kha a nuam lai. (Mah ruangah zong si lai, ralkap vialte nih Trump hi an duh i an dirpi mi a si). Pathian zumtu nih cun Trump hi uar lo awk tha lo.\nPasarihnak- Paris Agreement 16 April 2016 ah an signed mi pollution tlawmternak ding caah an ti mi, Natein America economy nih a tuar tuk lai tiah a duh lo caah a kaltak mi (Mah hi thatein dothlatnak tuah a cun, ramdang mi nih an ram chungah an duh duh in factory an dir i, natein US ah cun dir an sian lo). Trump nih mah bantuk cu si kho lo a ti ruangah Paris Agreeement kha a kal tak. Uar lo awk tha lo, US a dawt ning hi zoh hmanh uh! Uar loawk bak a tha lo.\nPariatnak- Ramdang ah khrifa pawl nih harnak an tuar ti a thei a cun heh tiah a zuam hnaw hna i, a herh a cun dantatanak tiang a pek lengamng mi. Khrifa pawl a dirpi tuk ruangah Turkey nih an tlaih mi Missionary/Pastor Andrew Brunson ruangah Turkey top leader pawl heh tiah sanction a tuah hna. Turkey nih a celh lo caah a hnuah pastor cu a chuah than mi kha. Mi lungfim caah Trump hi uar lo awk thalo!\nPakuanak- Cun Iran Nuclear Deal kha Pathian nih a fa le si sing in a thim mi Isreal ram caah tih nung tiin a chuah tak bak kha. Obama lio ah US mipi nih an rian tuannak Tax an pek mi hmang in heh tiah tangka tampi in Iran Nuclear a rak bawmh tawn mi kha a chuah tak bak ko kha. Trump hi uar lo awk tha lo ee mi lungfim caah cun Trump hi dirpi peng ding a si ee.\nTial ding tampi a um. Na lung a fim lo a cun, Democrat policy/Setan policy hmang in ka vun tial than lai. Cun Black Live Matter lio ah thil a cang mi le January 6 ah thil a cang mi hmang hi ka vun tial than te lai. Credit-Madison Lc


Kim Jong Un Tiang Nih Trump Cu Ca A Kuat Ve Cang. – Kawltu Team\nKim Jong Un Tiang Nih Trump Cu Ca A Kuat Ve Cang.\nOctober 3, 2020 Pu Tawn Mang\nUS President Trump cu thawh chuah (breathing) lei ah harsatnak a ton ti langhter a si cang. Trump cu US ralkap special pawl zohkhenhnak sizung Walter Reed Hosipital ah covid -19 a zawtnak kong ah zoh khenh a si cang. Trump ruahnak petu Adviser nih a chim nig ah Trump cu thawchuahnak lei ah harnak a ton pah caah tuni khan Sizung ah chiah a si tiah a langhter.\nHelicopter bak in Walter Reed Military Medical Center ah zohkhenh colh a si. White House in Helicopter in a chuah ah hin a kut in bye bye cu a tuah. Hi sizung ah hin ni zeimawzat cu um dawh a si. White House nih a langhter ning ah Trump nawlneihnak cu Vice President a simi Mike Pence sin ah a up lem rih lo. Trump fapa Eric zong nih apa Trump hi thlacam a acah piak i biatak tein raldoh mi paraltha tiah a thangthat. White House he aa naihniammi Ivank, Barron le jared Kushner belte an negative dih. Cun Joe Biden zong a negative ve.\nNorth Korea uktu Kim Jong Un nih Trump cu a zaangfahnak le a siaherhnak cakuat cu a kuat ve. Kim Jong Un le Trump hi an ipehtlaihnak a tha ngai. Obama chan ah uico le chizawh bantuk an si nain. Trump he cun hawikom tha ah an i chuah. Tutan zong ah Trump ca a kuat ve. Hi kong hi fiang tein North Korean State Media KCNA nih a langhter. Tump cu Covid-19 ruang ah a zaw ve. US rampi President tiang hmanh tuluk virus ruang ah temtuarnak an ngei. Tutan ah North Korea Uktu sual tiah ti tawnmi Kim Jong Un hmanh nih Trump hi ca a kuat.\nKCNA nih a langhter ning ahcun Kim Jong Un nih Donald Trump cu Coronovirus i a zawtnak in dam zok zok ding le tha tein dam tiang a duhnak a langhter tiah a taar. Trump lawng siloin a nupi Melania Trump zong tha tein dam dingin ruahchannak le seherhnak ca a kuat hna. “ An dam hrim hrim lai ‘ tiah a langhter rih.\n← Donald Trump Cu Thinphang Ngai Ngai A Si Cang.\nCu Tluk Pumrua That Khawh Cu Dah. →


NGAIHCHIATNAK THAWNG, FALAM AH MINUNG PAHNIH AN THI TTHAN – The Chinlung Post\nNGAIHCHIATNAK THAWNG, FALAM AH MINUNG PAHNIH AN THI TTHAN\nJuly 1, 2021 admin Local News 0\nFalam ah COVID-19 in Minung 2 an Thi Chap. Nihin (July 1) ah Falam khua ah COVID-19 zawtnak in kum 63 a simi nu pakhat le kum 44 a simi pa pakhat an nunnak a liam. June thla thawh in atu tiang ah Falam ah COVID-19 in minung 19 an nunnak a liam cang. Nihin ah Tedim khua zong ah COVID-19 zawtnak in minung 6 an nunnak a liam. TCJ\nKalaymyo thilcang: Thlakhat chung June nikhat in ni 30 tiang Kalaymyo ah minung 270 an nunnak aliam tiah theih a si. A nunnak aliammi chungah minung 168 hi pa an si i, minung 102 hi nu an si. Anunnak aliammi chungah Pathian rianttuantu Revd minung 19 an i tel i, RC Father minung pathum an si. Athimi hi kum 28 in kum 40 karlak an si hna.\nKum dang ahcun thlakhat chung ah hin minung 70 in 80 hrawnghrang hi a nunnak an liam tawn. Asinain tuthla chung cu a nunnak aliammi an tam ngaingai. Hi chungah hin Christian Thlanmual lawngah vuimi lawng rel a si. Kawl pawl le biaknak dang pawl cu mi tlawmte an si hna. Christian thlan man hi a hlan ahcun tingkhat a rak si nain June ni 25 in thonghra an kai ter i tingkhat le thonghra a si cang. Asinain hihi hmailei ah hman peng ding tinak a si lo tiah nawlngeitu nih a chim.\nAhnu Bik Suu Kyi Kong:Aung San Suu Kyi konglam cu ruahning le timhning bantuk in fawite in dih khawh dawh asi ti lo. Ralhrang kawlralkap nih an thluak an chuah tthan cang. Ralhrang kawlralkap hna nih Aung San Suu Kyi tazacuainak kongah tehte dang auh tthan an timh tthan ruangah Aung San Suu Kyi tazacauinak cu tuan ah dih khawh asi ti lai lo tiah a SIHNI Khin Maung Zaw nih a chim. Aung San Suu Kyi cu ralhrang kawlralkap hna nih case a phunphun in taza an cuai. Asinain taza an cuainak hi July thlachung ah cun a dih ko lai tiah an rak zumh mi a si.\nSihmanhsehlaw ralhrang kawlralkap hna nih tehte minung 23 auh tthan an timh caah ruahning le timh ning bantuk in thil a kal ti lai lo, a rau ngai te ko lai tiah a chim tthan. Ralhrang kawlralkap hna nih Suu Kyi an tlaih hnu ah a sihni hna le biaceihzung a chuah lawngah a mui hmuh khawh asi. A hnu bik biacaihzung an chuahpi lio ah ralhrang kawlralkap hna nih tehte minung pali an auh hna.\nRalhrang kawlralkap hna nih Suu Kyi sual apuhmi tampi chungah abiapi mi cu nikum thimnak tuah lio ah covid zulhphung a buar.Cun ramdang in walkie talkie a inn ah aichiah ti a si. Culawng siloin phungning loin sui le ngun ziknawh alak tiah sual an puh. Aung San Suu Kyi sual an puhmi ah apalh bak tiah an ti asi ahcun a tlawmbik kum 10 thongthlak khawh asi. A hnu bik biacaihzung a chuah lio ah Suu Kyi cu angandamnak zong attha mi a lo ko tiah an chim.\nKALAY AH THLAKHAT CHUNG A THIMI ZAT AN LANGHTER\nLAWMHNAK KUT BENG HNA USIH. THAWNGPANG TTHA TAKTAK AN THANH


Luatnak Pathian, Jehovah kha Bia | Vennak Innsang\nHLA: 11, 7\nJehovah thlarau nih zeiti lam in dah a kan luatter?\nZalonnak ningcang loin hmannak kha zeitindah kan hrial khawh?\nZalonnak fimkhur tein hman awkah zeidah kan tuah khawh?\n1, 2. (a) Lamkaltu Paul chan ah mi nih sal sinak le luatnak kong cu zeicah biapi ah an chiah? (b) Paul nih luatnak taktak Hrampi a timi cu ahodah a si?\nKUMZABU pakhatnak i Khrihfa hna cu Rom uknak tangah khua an sa. Cuka mi hna cu an ngeihmi upadi, dinnak le zalonnak cungah aa uangthlar tukmi an si. Asinain mah a ṭhawng tukmi uknak cu sal pawl thazaang in dirhmi a si. Rom uknak chungah mi 3 ah 1 paoh cu sal an si. Cucaah Khrihfa hna telin mi tampi nih sal sinak le luatnak kong kha biapi ah an chiah lai ti cu a fiang ko.\n2 Lamkaltu Paul nih a ṭialmi ca hna ah luatnak kong tampi aa tel. Asinain mah lio caan i mi tampi nih an duhmi hi vawlei buaibainak kha tawnghtham awkah aa zuam lo. Mah canah mi nih Pathian Pennak kong thawngṭha le Jesuh Khrih tlanhnak man a sunlawining an hngalh nakhnga Paul le a dang Khrihfa pawl nih fakpi in an bawmh hna. Luatnak taktak Hrampi kha kawl awkah an forh hna. Paul nih hitin a ṭial: “‘Bawipa,’ a timi hi thlarau a si i Bawipa thlarau umnak hmun paohah luatnak a um.”—2 Kor. 3:17.\n3, 4. (a) 2 Korin 3:17 bia kha Paul nih zeicah a ṭial? (b) Jehovah sinin zalonnak hmuh awkah zeidah kan tuah a herh?\n3 Paul nih Korin Khrihfa hna sin a cakuat pahnihnak ah Moses cu Jehovah vancungmi he an i ton i Sinai Tlang in a rak ṭum tikah a hmai cu ceunak in a khat tiah a ti. Israel mi nih Moses cu an hmuh tikah an ṭih caah a hmai kha puan in aa khuh. (Ex. 34:29, 30, 33; 2 Kor. 3:7, 13) Asinain Paul nih “Moses cu Bawipa lei i a hun i mer ah khan puan cu aa hawk,” tiah a ti. (2 Kor. 3:16) Mah cu zeidah a chim duhmi a si?\n4 Zeizong vialte Sertu, Jehovah lawnglawng hi ri a ngei lomi le a tlingmi zalonnak a ngei ti kha a hmasa capar in kan hngalh cang. Cucaah Jehovah umnak hmun le “Bawipa thlarau umnak hmun” ah zalonnak a um ti kha mah nih a langhter. Asinain mah zalonnak kha ngeih kan duh ahcun Jehovah sinah kan i mer a hau tiah Paul nih a ti. Mah cu Jehovah he pehtlaihnak ṭha kan ngeih a hau tinak a si. Israel mi nih thetse ram i an um lioah Jehovah hmuhning si loin minung hmuhning lawngin thil an rak hmuh. Mah cu an ruahnak le an lungthin kha puan nih a khuh bantuk a si. An hmuhmi zalonnak thar kha anmah duhnak tlinternak caah hman an duh.—Heb. 3:8-10.\nThong a tlami hmanh nih luatnak hmuh khawh a si\n5. (a) Jehovah thlarau pekmi zalonnak cu zei bantuk phun dah a si? (b) Sal asiloah thongtlami hmanh nih Jehovah pekmi zalonnak an hmu kho ti kha zeitindah kan hngalh khawh? (c) Zei biahalnak dah kan i ruah hna lai?\n5 Jehovah thlarau he aa tlaimi zalonnak cu sal sinak in luatnak men lawng a si lo. Jehovah thlarau nih sualnak le thihnak sal sinak in a kan luatter lengah a hmaan lomi biaknak le phunglam sal sinak zongin a kan luatter. Mah cu zei bantuk minung hmanh nih an tuah kho lo. (Rom 6:23; 8:2) Mah cu zalonnak taktak a si. Sal a simi le thong a tlami hmanh nih mah luatnak kha an hmuh khawh. (Gen. 39:20-23) An zumhnak ruangah thong a tlami Unaunu Nancy Yuen le Unaupa Harold King cu,cu bantuk luatnak an hmu. JW Broadcasting ah an hmuhtonnak kong an chimmi kha zoh khawh a si. (BIAHALNAK LE HMUHTONNAK > HNEKSAKNAK INKHAWHNAK timi tangah zoh.) Atu mah biahalnak pahnih hi zohhmanh hna u sih: Zalonnak kan sunsak ti kha zeitindah kan langhter khawh? Zalonnak kha fimkhur tein zeitindah kan hman khawh?\nPathian Pekmi Zalonnak cu a Sunglawi Tuk\n6. Jehovah pekmi zalonnak cungah an i lawmh lo kha Israel mi nih zeitindah an langhter?\n6 A sunglawi tukmi laksawng pakhat kan hmuh tikah a kan petu cungah lawmhnak kan langhter ko lai. Asinain Israel mi cu Jehovah pekmi luatnak cungah an i lawm lo. Jehovah nih Izipt ram in a luatter hna hnu, thla tlawmpal ah Izipt ram i an ei tawnmi le an din tawnmi kha an hun hlam. Jehovah nih a pekmi hna manna changreu ruangah an phunzai. Izipt ram lei ah kir ṭhan hmanh an duh. Zalong tein Jehovah biaknak nakin ‘ngasa, zil le phazeti le purun le piat le vankhawng’ cu an caah a biapi deuh. An cungah Jehovah a thin a hun tukmi cu khuaruahhar awk a si lo. (Nam. 11:5, 6, 10; 14:3, 4) Mah nih a biapi tukmi kong a kan cawnpiak.\n7. 2 Korin 6:1 i ruahnak cheuhnak kha Paul nih zeitindah a zulh, kannih tah zeitindah kan zulh khawh?\n7 Jehovah nih a Fapa, Jesuh Khrih thawngin a kan pekmi zalonnak cungah aa lawm lomi kan si nakhnga lo Paul nih Khrihfa dihlak kha ralrin a kan pek. (2 Korin 6:1 rel.) Paul cu sualnak le thihnak sal a simi le mitlinglo a simi nih hnahnawhnak a pek. Asinain “Bawipa Jesuh Khrih thawngin a ka khamh lai. Pathian cu lawm ko u sih” tiah a ti. Zeicah cutin a chim? Paul nih hitin a ti: “Khrih Jesuh he aa pehtlaimi nunnak a kan petu thlarau phung nih cun sualnak le thihnak phung chung khan a ka luatter cang.” (Rom 7:24, 25; 8:2) Paul bantukin Jehovah nih sualnak le thihnak sal sinak in a kan luatter ti kha zeitikhmanh ah kan philh awk a si lo. Tlanhnak man nih a thiangmi chiaṭha thleidannak lungthin he Pathian a kan biakter khawh i mah nih lawmhnak taktak a kan pek.—Salm 40:8.\nZalonnak kha Jehovah duhnak tuahnak ah maw na hman asiloah nangmah duhnak ah dah (Catlangbu 8-10 zoh)\n8, 9. (a) Zalonnak he aa tlaiin lamkaltu Peter nih zeitindah ralrin a kan pek? (b) Mi pakhat nih zalonnak kha zeitindah ningcang loin a hman khawh?\n8 Jehovah cungah kan i lawm ti chim lawngin a za lo. Kan ngeihmi zalonnak kha ningcang loin hman lo awk zongah kan i ralrin ding a si. Tahchunhnak ah, lamkaltu Peter nih kan ngeihmi zalonnak kha a hmaan lomi thil tuahnak caah silhnalhnak ah hman lo dingin ralrin a kan pek. (1 Peter 2:16 rel.) Mah ralrin peknak nih thetse ram ah Israel mi nih an tonmi thil kha a kan hngalhter ṭhan. Mah ralrin peknak cu Israel mi nakhmanh in tuchan ah kan herh deuh. Satan le a vawlei nih hruk-aihnak, einak, dinnak le nuamhsaihnak he aa tlaiin lam a phunphun in an kan lemsoi. Thanhlaar pawl zong nih kan herh taktak lomi thil hna cawk awkah an kan lem. Kan ngeihmi zalonnak kha ningcang loin hman awkah vawlei nih fawi tein a kan hlen khawh.\n9 Peter ruahnak cheuhnak cu fimcawnnak le rian i thimnak ti bantuk nunnak caah a biapimi kongkau he aa pehtlai. Tahchunhnak ah, mino pawl cu a min a thangmi sianghleiruun ah an kai khawh nakhnga fakpi in i zuam dingin hnek an si. A sangmi fimcawnnak nan kai lawngah rianṭha nan hmu lai, tangka tampi nan hmu lai i upatmi nan si lai tiah an forh hna. Siangsangruun a dihmi nakin sianghleiruun a dihmi nih tangka tam deuh an hmu ti kha an hmuhsak men hna lai. Mino pawl nih an nunnak ah huham a ngeimi biakhiahnak hna an tuah tikah a sangmi fimcawnnak cu an caah lemsoitu a si men lai. Asinain mino le nulepa nih zeidah an i cinken awk a si?\n10. Pumpak kong ah zalong tein thimnak nawl kan ngei nain zeidah kan i cinken awk a si?\n10 Mi cheukhat nih mah thil hna cu pumpak kongkau a si caah kan chiaṭha thleidannak lungthin nih a awnh ahcun kan duhmi zeipaoh kan tuah khawh tiah an ruah. Mah cu Paul nih “zeicahdah midang chiaṭha thleidannak lungthin nih cun ka luatnak cu a ka dawnhkhanh lai?” timi bia kha an ruah caah a si men lai. (1 Kor. 10:29) Fimcawnnak le rian kong ah zalong tein thimnak nawl kan ngei ko nain kan ngeihmi zalonnak cu ri a ngei i kan biakhiahnak vialte nih a kan hnorsuan khawh ti kha kan i cinken a hau. Cucaah Paul nih hitin a ti: “‘Zeipaoh kan tuah khawh ko,’ an ti. A si, an tuah khawh ko, sihmanhsehlaw zeipaoh hi an ṭha dih lo. ‘Zeipaoh kan tuah khawh ko,’ asinain zeipaoh hi kan caah an ṭhahnem dih lo.” (1 Kor. 10:23) Cucaah pumpak kong ah zalong tein thimnak nawl kan ngei ko nain kanmah duhmi nakin a biapi deuhmi thil a um.\nZalonnak kha Jehovah Rianṭuannak ah Fimkhur tein Hmang\n11. Jehovah nih luatnak a kan peknak a ruang cu zeidah a si?\n11 Peter nih zalonnak kha ningcang loin hmanlo dingin ralrin a kan pek tikah “Pathian sal bantuk tu in” a hmaanmi lam in hman awkah a kan forh. Jehovah nih Jesuh hmangin sualnak le thihnak sal sinak in a kan luatternak a ruang cu kan nunnak dihlak kha amah biaknak ah kan hman khawh nakhnga caah a si.\nZalonnak a ṭha bik in hman khawhnak lam cu kan caan le kan thazaang kha Jehovah rian ah tling tein hmannak thawngin a si\n12. Noah le a chungkhar nih kan caah zei zohchunh awk dah an chiah?\n12 Zalonnak a ṭha bik in hman khawhnak lam cu kan caan le kan thazaang kha Jehovah rian ah tling tein hmannak thawngin a si. Cutin tuahnak nih vawlei lei hmuitinh le kanmah duhnak kha biapi bik ah chiahnak in a kan huhphenh lai. (Gal. 5:16) Noah le a chungkhar kong kha ruathmanh. Annih cu a puarhrang i a ziaza a rawkralmi vawlei ah khua an sa. Asinain an pawngkam mi hna hmuitinh bantuk kha an chia lo i an tuahmi thil ah an i tel lo. Jehovah pekmi rianṭuannak ah an rian a tam. Lawng an sak, anmah le saram caah rawl an khon i midang kha Buanchukcho kong he aa tlaiin ralrin an pek hna. “Noah nih khan, Pathian nih a fialmi vialte cu a tuah dih.” (Gen. 6:22) Cucaah Noah le a chungkhar cu hrawhnak in an rak luat.—Heb. 11:7.\n13. Jehovah nih zei tuah awkah dah rian a kan pek?\n13 Tuchan ah tah Jehovah nih zei tuah awkah dah rian a kan pek? Jesuh zultu a simi cu Pathian nih phungchim dingin rian a kan pek ti kha kan hngalh. (Luka 4:18, 19 rel.) Tuchan ah Satan nih mi tampi kha thlaraulei an mit a cawtter hna i a hmaan lomi biaknak, thilri chawva le ramkhel lei sal an hung si. (2 Kor. 4:4) Jesuh bantukin kannih cu luatnak Pathian, Jehovah kha mi nih an hngalh i an biak nakhnga bawmhnak caanṭha kan ngei. (Matt. 28:19, 20) Midang sin phungchim cu a fawi lo. Hmun cheukhat ah mi nih Pathian kong hngalh kha an duh lo, cheukhat cu an sin phung kan chim tikah an thin hmanh a hung. Asinain Jehovah nih phungchim dingin rian a kan pek caah ‘Zalonnak kha Jehovah rianṭuannak ah tam deuh in ka hmang kho lai maw?’ tiah kan i hal awk a si.\n14, 15. Jehovah miphun tampi nih zei tuah awkah dah bia an khiah? (A hramthawknak hmanthlak zoh.)\n14 Hi vawlei donghnak a nai tuk cang ti kha Jehovah miphun tampi nih an hngalh i hmaikal ṭuan khawh awkah nunning sawhsawh tein an nung. (1 Kor. 9:19, 23) Mahle hmunhma ah hmaikal a ṭuanmi an um bantukin a herh deuhnak hmun ah aa ṭhialmi zong an um. A luancia kumnga chungah ah hmaanhmaan hmaikal a ṭuanmi 1,100,000 leng an si. Cucaah caantling phungchimnak ah aa telmi cu 250,000 leng an karh. Mah cu mi tampi nih zalonnak kha Jehovah rianṭuannak ah an hmannak thawngin hmuhmi ṭhatnak a si.—Salm 110:3.\n15 Zalonnak kha fimkhur tein hman awkah zeinihdah a bawmh hna? A luancia kum 30 chungah ram tampi ah Pathian rian a ṭuanmi John le Judith kong hi ruathmanh. Hmaikal Tinṭan an thawk kum, 1977 ah siangngakchia pawl cu a herh deuhnak hmun ah i ṭhial dingin tha pek an si. Cutin tuah khawh awkah John le Judith cu nunning sawhsawh tein an nun a hau. Cucaah John cu a rian aa thleng lengmang. A donghnak ah ramdang ah phungchim dingin an i ṭhial. Holh thar cawn awk, nunphung thar le khuacaan thar he i ziak awkah zeinihdah a bawmh hna? Jehovah sinah thla an cam i amah kha an i bochan. Cutin Jehovah rian an ṭuanmi kha zeitindah an hmuh? John nih hitin a ti: “A ṭha bikmi rian ah kaa pumpe tiin ka ruah. Jehovah cu ka caah a um taktakmi le dawtnak a ngeimi pa bantuk a hung si. Atu cu Jeim 4:8 i ‘Pathian cu naih u law aan naih ve hna lai’ timi bia kha ṭha tein ka hngalhthiam cang. Ka kawlmi, sullam a ngeimi nunnak kha ka hmuh cang.”\n16. Mi tampi nih an ngeihmi zalonnak kha fimkhur tein zeitindah an hman?\n16 John le Judith bantukin mi cheukhat cu Pathian rian kha caan saupi an ṭuan kho. Cheukhat tu cu an sining ruangah caan tlawmpal lawng an ṭuan kho. Asinain mah lungtho tein aa pemi, mi tampi cu vawleicung pumpi i innsaknak rian ah an i tel. Tahchunhnak ah, New York, Warwick i vawleicung pumpi zungpi saknak ah unau 27,000 hrawng an i tel kho. Cheukhat cu zarhhnih, cheukhat cu thla tlawmpal, cheukhat tu cu kumkhat leng an ṭuan kho. Tam deuh nih cun cuka i rianṭuan awkah mahca ṭhatnak tampi an hlawt. Luatnak Pathian, Jehovah thangṭhatnak caah zalonnak a hmangmi hna cu zohchunh awk taktak an si.\n17. Zalonnak fimkhur tein kan hman ahcun zei thluachuah dah kan hmuh lai?\n17 Jehovah kha kan hngalh i amah biaknak in kan hmuhmi zalonnak cungah kan i lawm tuk hringhran. Kan i thimmi nih zalonnak cu kan caah a sunglawi tuk ti kha langhter ko seh. Zalonnak kha ningcang loin si loin Jehovah rian ah a si khawh chung telnak thawngin hmang hna u sih. Mah tikah Jehovah biakammi mah thluachuah a tlinmi hi kan hmuh lai: “Ruahchannak cu zeidah a si tiah, ni khatkhat cu sermi thil vialte hi thutnak sal sinak khan luatter an si lai i Pathian fale hna luatnak a sunglawimi kha an i hrawm te lai.”—Rom 8:21.\nJehovah duhnak nakin kanmah duhnak tu kan tuah ahcun zalonnak ningcang loin a hmangmi kan si lai. Cutin tuah cu a fawi tuk, zeicahtiah Satan vawlei nih Jehovah rianṭuannak nakin kanmah duhnak tu ah lungthin pekter dingin aa zuam caah a si\nKan nunnak ah Jehovah rianṭuannak kha pakhatnak ah kan chiah ahcun zalonnak fimkhur tein a hmangmi kan si lai. Nunning sawhsawh tein kan nun ahcun Jehovah rian ah kan caan le kan thazaang tam deuh in kan hman khawh lai


President Trump Nih Martial Law A Chuah Ngamlonak A Ruang? – Chin World News Evening\nPresident Trump Nih Martial Law A Chuah Ngamlonak A Ruang?\nDecember 21, 2020 December 21, 2020 Salai Van World News\n𝐔𝐒 𝐢 𝐌𝐚𝐫𝐭𝐢𝐚𝐥 𝐋𝐚𝐰: 𝐀 𝐒𝐮𝐥𝐥𝐚𝐦 𝐚 𝐓𝐮𝐚𝐧𝐛𝐢𝐚 𝐥𝐞 𝐏𝐫𝐞𝐬𝐢𝐝𝐞𝐧𝐭 𝐧𝐢𝐡 𝐚 𝐇𝐦𝐚𝐧 𝐤𝐡𝐚𝐰𝐡𝐥𝐨 𝐧𝐚𝐤 𝐚 𝐑𝐮𝐚𝐧𝐠: 1941 lio i Japan nih Pearl Harbor a kah hnu in khan Hawaii hi martial law tangah a um bal cang i, a kumvui ah Harry White an ti mi pa hi ralkap a si lo lawng si lo in, a riantuanmi zong hi ralkap rian he ai pehtlaimi zong a si lo nain, a kongah ralkap bawi pawl an rak i thlaak bal. Puaisa a si i mi phaisa a dehhlen hna ruangah a bia an ceihmi pa a si. A sualnak hi ralkap phung a si lo i, civilian phung a si. Cu lio i Hawaii i an nifatin khuasaknak hi parliament an thimmi hna nih uk lo in, ralkap governor nih a uk hna. Mr White cu ralkap biaceihzung ah an chuahpi i, kum 5 thong thlak dingin Major Murrell nih biachahnak a tuah.\nNihin i US nih law an hmanmi tangah cun, President nih martial law hmannak nawl ai ngeih lo, ti a si. Martial law thanh dingin Congress nih President hi nawl a pek khawh men ko lai nain, cu bantukin Congress nawl a pek khawh le pek khawh lo kongah biachahnak a um fawn lo. State officials zong nih martial law thanh khawhnak nawl an ngei, asinain cucu US Constitution ning tein a si lai i, an tuahnak a ruang hi federal biaceihzung ah zohfelpiak an si lai, ti asi.\nPresident nih hin Civilian authorities hi federal ralkap he an dirhmun thlen khawhnak nawl a ngei lo nain, civilian law enforcement bomhchanh dingah ralkap pawl rianpeknak nawl belte cu ai ngeih. Cucaah, Congress le state legislatures pawl nih thadeuh in an tawlrel hlan chung paoh cu martial law hi cuhlan bantuk lawngin hman khawh a si lai. Cu tikah martial law phunphai in President nih ramchung ah ralkap rian a fial hna ah cun, cucu tih a nung ngai kho ding khi a si.\n𝐃𝐚𝐥 𝐤𝐡𝐚𝐭𝐧𝐚𝐤: 𝐌𝐚𝐫𝐭𝐢𝐚𝐥 𝐥𝐚𝐰 𝐚 𝐬𝐮𝐥𝐥𝐚𝐦: Martial law nih hin ciammamtein serpiakmi sullam ai ngeihmi a um lo. US i ramchung ralkap pawl an cawlcanghnak hi buatlakin phun 3 in then a si. Phunkhatnak – khuacaan ah cun non-law (upai he ai tlai lo mi) thazaang chuahnak he pehtlaiin ralkap nih civilian authorizes pawl bomhnak an pek hna. (Ralkap nih uknak lak ti siloin harnak bawmhnak kong ah ti tu asi) 2005 i Hurricane Katrina thlichia a hraan lio ah khan local cozah nih ai tawlrel cawk ti lo caah, ralkap nih helicopter he an pawhhnawh hna. Phunhnihnak – Civial authorities pawl nih law enforcement kongkau i cawlcanghnak an ngeihmi hi ralkap nih an bomhchanh tawn hna. 1992 Los Angeles mipi buainak tawlrel dingin state le federal ralkap an rak hman bal hna. (Ralkap nih uknak an lak ti siloin police nih a celh ti lo ahcun an bawmh ve hna titu asi)\nPhunthumnak – WWII lio i Hawaii, hei ti bantuk i ralkap nih civilian cozah ai an rolh caan a um bal. (Japan nih a rak tuk caah Hawaii cu emergency in Ralkap nih an tlaih chung ramchung himnak caah) Hi a phunthumnak a sining zoh tikah “Martial law” timi a sullam cu hmunhma pakhatkhat ah civilian cozah ai rolh in ralkap nih biaceih khuakhaannak an tuah. Local police nakin anmah ralkap pawl tu hi khua chungah rian an tuanter deuh hna. Policy kong i biachahnak zong hi elected officials nih si lo in anmah ralkap officers pawl nih tuanvo an lak. Civilian biaceihzung ah si lo in anmah ralkap biaceihzung tu ah mipi buaibainak hi an ceihkhaan. A tawinak in chim ah cun, ralkap nih tuanvo an lak dih tinak a si.\nCucaah civilian cozah ai rolh timi hi a dang martial law an hman ning he ai khat ruam lo. Nihin i martial law an hman ning hi martial law nih ai tinhning cu a si ruam lo. Martial law, timi hi 1530 hrawngah khan England ah ai thoknak hi a si i, cucu Siangpahrang Henry VIII chan a si. Cu hnu in cun, martial law hi ‘ralkap law’ (military law) tiin buaktlakin auh a si. Ralkap pakhat court-martial an tuah tikah, martial law hi an hman. Chanthar US ah cun, hihi Uniform Code of Military Justice chungah an khumhmi a si. 19th century hlan chung paohpaoh kha cu, US nih hin martial law hi emergency power (lakhruakin nawlngeihnak hman) bantukin a rak theihthiam lem lo, zeicahtiah, US tuanbia chung i martial law an hman hmasabik lio ah khan mipi nih faaktuk in an rak duh lo caah a si.\nWar of 1812 a dih lei sang, 1814 ah khan British ralkapbu do dingin Gen. Andrew Jackson nih New Orleans hi a rak ven bal i, cu lio ah cun martial law a rak hman. New Orleans i martial law ka hmanmi hi thil dik a si, zeicahtiah civilian cozah nih British hi a kham kho ti lo, tiin Gen. Jackson nih a chim. Ralkap nawlngeihnakhi tuantein khan an i relrin cang caah Declaration of Independence zongah an lunghrinnak an langhter. Ralkap hi mahtein ai ukmi an si, i Civil power nakin a lianngandeuh mi an si, tiin King George III nih a chimmi bia cu an hnon i, raltuk tik i nawlngeihnak hi Congress le president kut ah thenphawt siseh law, commander-in-chief hi civil mi si peng seh, tiin Constitution ah an langhter.\n1815 ah khan Gen. Jackson cu Louisiana Supreme Court nih $1,000 daan an tat. Asinain, 1840 ah president nih a liammi $1,000 a cham pinah a duhmi a tuahpiak rih. Cuticun US i martial law an hmannak avoihnihnak cu Rhode Island ah a vun i thok colh ve i, “Dorr War” timi buainak a chuak i, vote thlaknak kong i renghnak (restriction) a tuahtu state’s first constitution cu a vun hnursuan. 1842 ah khan Thomas Dorr timi pa nih cun Rhode Island khuasa pawl cu a thithtuai hna i anmah duh tein phung an i ser i, amah le mah governor ai pe. Cu ti i Dorr nih mipi a hruai hna caah cun, Rhode Island General Assembly nih martial law a hman i, dohdalnak donghter dingin a ralkap pawl a fial hna. 1849 ah US Supreme Court ah Luther v. Borden, tiin Rhode Island i an hmanmi martial law kong cu an ceih.\nEmergency kongah cun civilian pawl hi ralkap phung zulhter hi a sual lo. Cucaah, Rhode Island i martial law an hmanmi hi a sual lo, tiin Chief Justice Roger Taney nih a rak ti bal. Luther biachahnak nih a langhter mi cu, US ah hin emergency kongah cun martial law hi a um awk a si, tiin a langhter. Asinain, zei bantuk dirhmun set a phaak ah khin dah, cun zeitluk kau in dah martial law cu tuah a si kun ne lai, timi kongah Luther biachahnak hi a fiang fawn lo. Martial law kong hi a fiang lo ngai. Asinain pakhat a fiang ngai mi cu, president nih martial law hmannak nawl a ngei lo, ti hi a si. Cun, federal cozah nih martial law tuahnak nawl a ngei, tiin Luther kong zongah khan Supreme Court nih direct in a chimmi a um lo.\nFederal cozah nak hman in state governors nih hin martial law an hman hi a tam deuh ving. 1930 ah khan Oklahoma Governor William Alfalfa Bill Murray nih voi 30 leng lo martial law a hman bal ve. 1842 lio i Rhode Island General Assembly nih an hma hnu in khan, zeibantuk state legislature hmanh nih an hmang ti lo.1900 lio i Akron Riot asiloah Galveston hurricane, hei ti bantuk ah khan cun state officals pawl nih martial law an hman ve ko. Cun Western Federation of Miners pawl nih duhlonak daitein an langhter ko mi kham dingin Cripple Creek le Telluride ah 1903 ah khan Colorado Governor James Peabody nih martial law a hman.\n2oth century tiangin US nih martial law a hman peng ko rih i, 1930 hrawnghrang ko kha a zualbik caan a si. 1933 ah Georgia Governor Eugene Talmadge nih a hman. Cun 1939 ah khan a chungtu Eurith Rivers nih hman ai tim ve, asinain a hlawh tling lo. 1931 ah khan Texas Governor Ross Sterling zong nih a nawlngeihnak cu federal court cungah a chuan i, phung ser dingin Texas National Guard a hman. 1920 ah khan, president nak hmanh in ralkap general pawl nih martial law hi an hman khun. 1941 ah khan Hawaii ah federal cozah nih martial law a hman. 1963 ah khan miphun thleidannak a dotu le kalpitu karlah buaibainak tawlrel duhah kum 1 chung Cambridge khuapi ah Maryland Governor J. Millard Tawes nih martial law a hman. l\n𝗗𝗮𝗹𝗵𝗻𝗶𝗵𝗻𝗮𝗸: 𝗣𝗿𝗲𝘀𝗶𝗱𝗲𝗻𝘁 𝗻𝗶𝗵 𝗮𝗺𝗮𝗵 𝗻𝗮𝘄𝗹𝗻𝗴𝗲𝗶𝗵𝗻𝗮𝗸 𝘁𝗲 𝗹𝗮𝘄𝗻𝗴 𝗵𝗺𝗮𝗻𝗴 𝗶𝗻 𝗺𝗮𝗿𝘁𝗶𝗮𝗹 𝗹𝗮𝘄 𝗮 𝘁𝗵𝗮𝗻𝗵 𝗸𝗵𝗼 𝗺𝗮𝘄?\nUS ah martial law an hman nak hi kum 100 lengkai a si cang. Cun Luther kong i Supreme Court nih biachahnak an tuah hnu zongah khan, nihin tiangah President nih amah nawlngeihnak te lawng hmang in martial law a tuah khawh le khawh lo hi a fiang lo. President nih a hman khawh, asiloah, Congress nih nawl an pek hnu lawngah a hman khawh, tiin Supreme Court nih a chim bal hrimhrim lo. Federal martial law hi sangbik nawlngeihnak langhter a herh tikah, asiloah tuah lo awk a tha lo mi thil a tlun tikah hman a si, tiin 19th Century ah khan SC nih ruahnak a chuah bal. 20th Century ah hin cun, state martial law hi a biapimi constitutional power nih a chuah khawhmi law he ai pehtlaiin an langhter.\nYoungstown kongah khan, Justice Jackson nih President Truman ai thlaak khawh lo nak a ruang 3 a langhter: 1nak – Congress nih president hi nawl an pek ko hnga, asinain biaceihzung pawl duhnak leng tiangin a si hnga. 2nak – Hi kongah Congress nih zeihmanh an chim lo caah, biaceihzung pawl nih amah tein Constitution chungah President nih nawl a hman khawh le khawh lo a ruang an kawlhawl lai. 3nak – President cawlcanghnak hi Congress nih an hmanmi laws he ai kalh. President nih amah tein martial law a tuah kho lai maw tuah kho lai lo, timi kongah, Congress biachimmi hi zoh ta hna u sih. Bianabiaah, the Posse Comitatus Act, the Insurrection Act, the Stafford Act, the Non Detention Act le, US Code i Title 10 tangah a ummi a dang Act vialte nih hin hmunhma vialte an rolh dih cang.\nCucaah martial law he pehtlaiin, Congress duhnak ralchanh in President zeibantuk cawlcanghnak hmanh tuah an onh lo, tinak a si. Congress lei in nawlpeknak a um lo bu ah President nih martial law a thanh a si ah cun, Yongstown kong i 3nak zawn nih khan a tlaih thiamthiam ding a si. Culawng si lo, civilian law enforcement cawlcanghnak paoh ah federal ralkap i telhvaih a ngah lo, tiin the Posse Comitatus Act nih phung a ser. Martial law kongah, Congress le President an i al a si ah cun, Congress nih a tei ko lai. Asinain, Constitution chung i president kut ah a chiahmi nawlngeihnak sangbik a takin hmannak nawl an pek hnu lawnglawng ah, Youngstown tangah hin Congress duhnak hi President hi a dironh khawh lai. Cun, martial law he pehtlaiin, president nakin Congress cung i Constitution nih nawlngeihnak tamdeuh in a chiahnak a ruang a langhtertu phunghrampi pathum an um rih: Article 1 i the Calling Forth Clause, Article IV i the Guarantee Clause le, Ariticle II i the Commander in Chief Clause hi an si.\nThe Calling Forth Clause nih hin the Laws of the Union kalpi dingah the Militia remhsiam le uk khawhnak nawl hi president kutah si lo in, Congress kutah nawlngeihnak a chiah deuh. The Guarantee Clause nih president kut ah si lo in federal cozah kut ah nawlngeihnak a pek. Commander in Chief Clause nih hin Posse Comitatus Act le ramchung i ralkap hmannak kong i dun le daan a suaisamtu a dang phung pawl ralchanh in president kut ah martial law kalpi khawhnak nawl a pe lai lo.\nPresident hi Army le Navy i Commander-in-Chief a si, tiin President hi min pek a si tikah hin, ram pumpi ca i Commander-in-Chief a si, tinak a si, tiin Constitution nih a chim hrimhrim lo. Ramchung buaibainak kongah hin, ralkap hman an si awk a si le si lo kongah Congress pawl hi control tuahtu ah Constitution nih a telhchih ve hna. Asinain, ramdang nih US an vun kah sual a si ah cun, Congress nih nawl an pek theng lo zongah, President nih hin amah nawl in a rak dironhnak, doh ve nak nawl a ngei. Congress nih ralkap hmannak nawl a pek a si le, ralkap pawl uk le hruai cu president kutah a um colh ve.\nRamchung i ralkap hmannak kongah Constitution nih president kut ah nawlngeihnak saangbik le a hlankan cawlcanghnak nawl a pe ko. Hi kongah hin presiden nih Congress ralchanh in rian a tuan kho lo. Asinain, 1866 lio Ex parte Milligan tiin Supreme Court nih baichahnak a tuahmi nih khan, president nih hin zeimaw zat ah cun ram chung hmunhma pakhat khat ah martial law a tuah khawh pinah, civil biaceihzung pawl zong ralkap nih hmunhma laak dingin nawl a chuah khawh, ti a si.\nSC nih milligan kong i an khuaruahnak hi thil ai pehzul lo mi tampi a um caah ralring tein a sullam leh hau a si. Emergency in hmanmi nawlngeihnak nih hin Constitution nih phung ai ngeihmi hi zeitikhmanh ah a longh lai lo, tiin SC nih fektein a chim. Ral a thawh ruang i buaibainak faaktuk in a tlun tik lawnglawng ah khin ralkap nih civil biaceihzung pawl ah hmunhma an laak ding khi a si. 1942 lio i Ex parte Quirin nih a sermi phung hi emergency in ralkap nih civil biaceihzung ah hmunhma a lakmi hi fonh ding a si lo. US citizen telhchih in, Guantanamo Bay i US nih thong an thlakmi hna hi US ralkap nih an biaceihnak nawl a ngei. Cucu international law of war phungning a si caah a si.\n𝐃𝐚𝐥𝐭𝐡𝐮𝐦𝐧𝐚𝐤: 𝐌𝐚𝐫𝐭𝐢𝐚𝐥 𝐋𝐚𝐰 𝐤𝐨𝐧𝐠𝐚𝐡 𝐂𝐨𝐧𝐠𝐫𝐞𝐬𝐬 𝐧𝐢𝐡 𝐳𝐞𝐢𝐝𝐚𝐡 𝐚 𝐜𝐡𝐢𝐦? Zeibantuk federal phung hmanh nih martial law hmannak nawl hi president kut ah a chia lo. Asinain, 1792 le 1871 karlak ah hin Insurrection Acts an remh a tam ngai. 20th Century belte ah cun remhsiam a tlawmdeuh cang. Insurrection Act chung i tengnge 3 nih hin ramchung i ralkap hmannak nawl hi president kutah a chiah. Sections 251 le 252 nih hin the Calling Forth Clause hi an dirpi ngai, ti a lang. Section 251 tangah hin, State pakhat khat ah dohdalnak a um i, state governor asiloah legislature nih federal sinah bomh a hal a si ah cun, President nih hin National Guard a siloah a dang punghman ralkap pawl a hman khawh hna. Second 252 tangah cun, doh a tongmi state nih bomhhalnak an tuah lo zongah US laws dirkamh duh ruangah president nih direct in ralkap thazaang a hman khawh.\nTitle 32 nih hin cun riithainak an dohnak, ramchung himbawmnak an kalpinak le training tuahnak nawl a pek hna. Asinain, 2020 June ah khan AG W. Barr nih Title 32 cu kautuk in a sullam a vun leh chap i, National Guard pawl training tuahnak le field exercises tuahnak ding tiangin a langhter. Cu ti ning a si ah cun, an training tuahmi chungah hin raltuknak asiloah mission i hmaithlaknak pawl cu President asiloah Secretary of Defense duhnak in tuahter an si hnga. Cu phung cu Posse Comitatus Act he ai kalh.\nRalkap pawl ramchung ah police rian an tuah hi tih a nung kho mi a si, tiin US Founders pawl nih British sinin lungfim an cawn. Cucu Constitution i Bill of Rights nih a langhter. 𝐃𝐚𝐥𝐥𝐢𝐧𝐚𝐤: 𝐌𝐚𝐫𝐭𝐢𝐚𝐥 𝐋𝐚𝐰 𝐡𝐢 𝐂𝐨𝐧𝐬𝐭𝐢𝐭𝐮𝐭𝐢𝐨𝐧 𝐧𝐢𝐡 𝐚 𝐭𝐥𝐚𝐢𝐛𝐚𝐰𝐡𝐦𝐢 𝐥𝐞 𝐁𝐢𝐚𝐜𝐞𝐢𝐡𝐳𝐮𝐧𝐠 𝐧𝐢𝐡 𝐚 𝐳𝐨𝐡𝐟𝐞𝐥 𝐝𝐢𝐧𝐠𝐦𝐢 𝐭𝐡𝐢𝐥 𝐚 𝐬𝐢: Congress nih martial law hman i tim seh, cun SC zong nih hman dingin nawl hei chuahpiak ko hmanh sehlaw, US Constitution pi zoh chih in ai thlaak kho thiamthiam rih. Congress, president le, SC hi Constitution nih a zungzal in a tlaihmi an si.\nConstitution nih a pekmi nawlngeihnak vial lawng ai ngeihmi an si hna. Constitutional rights buar dingin Martil law lawng hlah, zeibantuk cawlcanghnak hmanh tuahnak nawl an ngei lo. Asinain Constitution nih a pekmi rights pawl hi remhkhawh lo cu an si ruam lo. Biaceihzung pawl nih thatein an zohfel hnu ah a remthatnak in tawlrel a si caan a um. Cu Constitutional rights pawl cu buaktlakin cun a nung dih i, federal biaceihzung pawl nih an runven peng hna. State pakhat khat ah ralkap nih martial law an hman i, thong an thlakmi hna an um ah cun chuahter hna dingin federal court nih an sinah nawlnak a tuah lai. Asinain, federal biaceihzung nih hin thatein an halnak a ruang an langhter khawh lo a si ah cun, ralkap nih civil cozah ai nincan nak dignah nawlngeihnak a hman ko lai.\n𝘿𝙖𝙡𝙣𝙜𝙖𝙣𝙖𝙠: 𝙎𝙩𝙖𝙩𝙚𝙨 𝙥𝙖𝙬𝙡 𝙩𝙚 𝙯𝙚𝙞𝙙𝙖𝙝 𝙖𝙣 𝙡𝙖𝙬𝙝 𝙡𝙖𝙞? State nih martial law hman hi a fawi ngaimi thil a si. State pakhat nih a state chungah martial law tuahnak nawl ai ngeih, tiin SC nih a chim. Posse Comitatus Act hi states caah a si lo i, state chung law enforcement ca i ralkap thazang hmannak nawl an i ngeihmihi a hnursuanpiak kho hna lo.\nAsinain, cu ti ti tikah, state nih an duhmi paoh an tuah khawh, tinak a si lo. US Constitution, federal laws, hnatlaknak an tuahmi pawl nih hin a sangbikmi Law of the Land hi an ser caah, cucu zeibantuk state hmanh nih nawl a lonh kho lo. Martial law tuah a va si ko bu zongah, state officials pawl hi US Constitution le ai tlakmi federal law nih a theem thiamthiam hna, tiah SC nih a chim. Moyer v. Peabody le Sterling v. Constantin kongah, state nih hin emergency a ton i, lungtha tein khua a khaan le thil ai ningcanglo mi direct in a tawlrel a si ko ah cun, martial law hi a tuah khawh, tiin SC nih biachahnak a tuah.\n𝗕𝗶𝗮𝘁𝗹𝗮𝗮𝗸 𝗸𝗮𝘄𝗺𝗻𝗮𝗸: Congress nih martial law hmannak nawl a pek ko hmanh ah, federal cozah nih constition ning tein martial law chuahnak nawl ai ngeih, tiin SC nih biachahnak a tuah taktakmi a um lo. Cu bantukin nawlpek mi a va um ko zongah, Constituion phung zulh tein tuah a si la i, martial law an tuah chung i ralkap pawl an cawlcanghnak vialte hi biaceihzung nih zohthannak a tuah hrimhrim lai, ti asi.\nState nih martial law kalpinak nawl ai ngeihmihi cu fiangtein a um ko nain, rii tampi khiahpiak a si ve. State law nih nawl a pek hna caan paoh ah state nih martial law a tuah ko lai. Federal courts belte nih cun state governor a biachahnak a laak khawh ta a hau. Asinain, Constitution le ai tlakmi federal laws nih state nih martial law a thanhmi hi hnahnawh a pek khawh thiam rih. Cun federal court ah biaceihbawi nih an cawlcanghnak zohpiak a si fawn rih lai. Congress le state cozah nih martial law a sullam hi fiangdeuh in an langhter lo chung paoh cu a konglam thitha in theihfian khawh a si rih lai lo. Tutan election kongah Trump nih hin amah thu in swing states 5 ah hin martial law a hmang kho lo. Credit: Chelsea Bawi\nBreaking News: Ralbawl Thein Aung Kyaw nih Vuangtu Khuami Inndawng 3 sinah ningcang loin Phaisa Ting 13 a hal hna


NAWI TIDIL KONG BIATAK TEIN KAN DOHMI HI CU A POI NGAINGAI – The Chinlung Post\nNAWI TIDIL KONG BIATAK TEIN KAN DOHMI HI CU A POI NGAINGAI\nNawi Tidil le Aw Laimi. US phaisa million tampi dih in le Kawlram phaisa Billion tampi dih in, VP Henry Van Thio zuampiaknak in Nawi tidil ser timh a si. Asinain Laimi ttheo cu, duhlonak tampi zong FB ah langhter a si. Pumpak ruahnak a si ko caah theihthiam ngai ding khi a si ko nain, hi bantuk thil lianngan a tlamtlin khawh nakding caah a tawlreltu hna caah thachiatnak hna a si sual lai ti zong phan a um ngaingai.\nThachiatnak ah rak lak hrimhrim ding a si hnga lo. Cozah le thil ti khawh nak (power) a ngeimi hna rian biapi bik pakhat cu zapi caah, hmailei caah thil ttha tuah kha a si. A duhlotu zong cu um phung a si ko. Asinain i donhter ding a si ruam hnga lo.Zei thil paoh hi, a bik in thil lianngan paoh cu, a tthatnak le a chiatnak a um dih.\nTtih a nunnak zawn zong a um dih. Asinain ttih a nunnak maw a tam dah, tthatnak a chuahpi nakding timi tu kha zoh chih a hau lengmang mi a si.TV a chuahka ah mi tam tuk nih an rak doh. Kan fale a hrawh hna lai, kan nunphung a hrawh lai an rak ti. A hrawhmi hna zong an um pah kho men ko, asinain mi tampi caah tthatnak a chuahpi mi a tam deuh.\nLai thluak in dengteo in chim ko ahcun mawttaw mawngh, i cit le ngeih zong hi ttih a nung tuk. Vanchiat ton ahcun chikkhat ah nunnak zong a liam kho. Asinain chan sining, kan sining le kan umnak sining nih a pek ahcun mawttaw ngeih le i cit cu ttih a nun tuk ko bu zong ah ngeih le i cit a hau.\nKhuacaan thlennak (climate change) le pawngkam zohkhenhnak (environmental protection) kong ah ram tthangcho cangmi le a tthancho liomi hna ram karah buainak tampi a um peng rih.A fawinak in cun, USA nih hin khuacaan thlennak kong ah vawleicung biahren le minsen a thu duh lo. Kan ram nunning le sipuazi a hrawh lai a ti.\nTuluk le India zong nih an doh. A ruang cu, Cozah rian biapi bik cu miphun covo le tthatnak ding ca (national interest) zoh kha a si. Cu hnu ah thil dangdang kha zoh chih a si.Hi kong bia an i ruahnak ah an chim tawnmi cu: Ram tthancho cangmi hna nih nan rak tuah, nan rak hman i tthanchonak tampi an pek cang hna.\nAtu ah kanmah nih kan tuah ve tikah a ttha lo, pawngkam a hrawh lai nan kan ti. Kan tuah ve phot lai i, cu hnu ah pawngkam a hrawh a si le kan ngolte lai ti khi an chim pengmi a si. Cucu, vawleicung sining a si.Tuluk nih amah tthathnemnak caah kan ram ah tidil a tuah i, kan tiva le vawlei hna a rawh ding le a pam ding a si ttung nain kanmah caah tthathnemnak zong a um lo dingmi thil hna khi cu sisehlaw biatak tein doh ding a si.\nAsinain kanmah thazaang zong in kan ser khawh lo mi, kan Chinmi chung in thil ti khawh nak a ngei liomi hna nih power an ngeih lio le a caan lio te ah ttan an lak hnu ah, tlam a tlin khawh ding tiang an kan zuampiak cangmi thil hna biatak tein kan doh tawn hi cu a poi ngai ko. Asinain a duh lo tu hna hi, dai tein a ummi mi tam u (silent major) cu an si lai ka zum lo.Credit: Nathan Pa LD Hmung


Lufah A Hmang Lengmang Mi Hna Nih Phaisa Dih Hau Tein Hi Sii Hi Rak Tuah Ve Law Nai Dampi Hrimhrim Lai – HRINGDILDEL LAIRAM\nLufah A Hmang Lengmang Mi Hna Nih Phaisa Dih Hau Tein Hi Sii Hi Rak Tuah Ve Law Nai Dampi Hrimhrim Lai\nA tlangpi in minung a ho poh nih lufah hi kan hman dih mi a si, lu a hrapkhat le fah ti bantuk zong a um sual a si ah cun hi a tuah ning cang hi thaten rak tuahpiak law nai dampi hrimhrim ko lai. Lu chia fah ruangah zan hngilh kho lo tiangin a buai mi zong mi tampi kan um tawn cu ca zong ah mah sii hi a tha taktak mi a si caah siaherh nak lianpi he rak tuah piak ve htimhrim law na dam ko lai.\nA tuah ning cang cu, bel a thiang mi khan tii na tlawh ter lai i, bonbok pumkhat kha na riam hnuah cu tisa tlok mi ah cun na peih lai cu a hmin hnu khan daiten na chiah lai i a hang kha na zet lai i a uih lo nak ding caah a kih nak ah na chiah lai i cu hnu cun nikhat ah vawithum na dinpiak lai i, cu na din hnu cun na hliahcang na ruh a chung lei i a fak mi an ttam tawn mi kha a dam lai. Cu na chumh mi hang thiamthiam cun, oliv oil kha tlawmpal tein na cawh lai i, na ruh le na hliahcang na khup a fah nak pawl ah khan na thuh lai i na thuh dihin puanthan a thiang mi tein na tuam lai i daitein na ih pi lai.\nCuthil cu ni choar te canhmang tein ni 20 chung na tuah a si ah cun na ruh fahnak na hliah cang le na khp tuh fahnak na thahri fahnak vialte cu lak piak mi bantuk in damnak na hmuh hrimhrim lai. Siaherh nak he a dam lo mi nih damnak rak hmu htimhrim ko uh law carel tu nan zapi cungah kan i lawm.\n← Nupi Le A Tih Mi Pa Cu Zeitik Hmanh Ah A Tum Chuk Mi An Um Bal Loh\nKan Hmai A Bo Mi, Arsik Hmehchoh Hmai A Nak Mi Vialte Fawi Tein A Tlau Ter Khawh Nak Sii Tha Hi Rak Tuah Ve →


Athar in zarh fatin $400 bawmh ding an timi kong he pehtlaih in thawngpang thar. – Thechinlungnews\nAthar in zarh fatin $400 bawmh ding an timi kong he pehtlaih in thawngpang thar.\nTreasury Steven Mnuchin nih tuzarh monday nih ahkhan a chim mi cu American ram i , Covid-19 ruang ah rian ngei lo mi thawng tampi cu, US cozah nih zarhkhat ah $400 lengmang bawmhnak pek a timh mi kha, mi tampi cu tuzarh chung ahhin an ting co kho rih lai lo tiah a chim.\nAruang cu US i state tampi nih phaisa hmandiang an ngei tilo i , bawmh kan herh tuk cang tiah a au mi an tam cang caah, cu hna cu tha tein a zoh hna lai i, bawmh an herh hmasa ko a ti mi hna tlamtling tein a bawmh hnu lawng ah zapi zarang cu tin cio a si te lai tiah a chim.\nTrump hmanh nih hin zarh fatin in $400 bawmh ding in min thut cang ko hmanhsehlaw, uktu hna nih hi zatzat minung phaisa bawmh ning cu a caah a fawi velo an lungre a thei ngai tiah President Trump nih a chim. nain rian a ngei lomi caah $ 400 cio cu phawtzamh ding in timtuahnak cu an ngei ko, a tuah le tlai lawng a si.\nBe the first to comment on "Athar in zarh fatin $400 bawmh ding an timi kong he pehtlaih in thawngpang thar."\nDonald Trump- nih TikTok le Oracle an iremnak a pawm piak hna lo September 18, 2020\nShan Nationalities League For Democracy (SNLD) Party hna nih Tukum 2020 General eletion ahhin zeihmanh harsatnak kan ngei lo. September 17, 2020\nUS Ralkap nu cu, A thil tuah mi ruang, fak taktak in dantat a tawng. September 17, 2020\nA fa bawhte a thihnak ah a nu nih ” Zeitik caan hmanh ah keimah le keimah ka ngaithiam ti lai lo” tiah mithli attap. September 17, 2020\nPathian aa bochan ngai mi US President Trump ruang ah Israel ram cu, Kau chin lengmang a timh cang. September 17, 2020\nChina nu Dr. Li-Meng Yan nih covid-19 kong a thar in a chim ruang ah a account an thah piak. September 16, 2020


Athiciami ruak cu thawhter than atimh ruangah palik nih antlaihmi Pastor - Khuaruah Har News\nAthiciami ruak cu thawhter than atimh ruangah palik nih antlaihmi Pastor\nVawleicung miphun hitluk tam mi lakah hin zumhmi le zumhning zong tampi aum. Mahbantukin zumhnak tampi hnalakah hin mahle zumhmi lawng adikbik asitiah aruatmi zong kan tampi hna. Mahtlukin zumhnak tampi lakah hin biaknak ngeilo tiah theihmi zum kholomi zong an rak um lenve.\nAmah ruahnak zumtu tiah an chimmi Thailand nu pakhat nihcun mithicia cu athlacamnak hmangin anung than laitiah azumh ruangah ruak pawngkamah thlacamnak can ahmanpeng tikah palik leinih an tlaih tiah theih asi.\nPastor tiah anchimmi Thailand nu pakhat nihcun mithi ruak pawngkamah thlacamnak angeih lenlioah cun palik pawlnih ahmunah va kalin chekhlatnak an vatuah tikah tlaihkhih atong tiah theih asi. Zeiruangah tiah cun thla acampiakmi miruak cu arim anam tukcang tikah inpa chakthlang hna nih tuarkho tiloin palik sinah an report ruangah asi.\nPalik pawlnih anva cheklio ah hin mithi ruak pakhat cu nu pathum hna nih an rak cheklio kha hmuhkhawh asi. Thihnak atongtupa i anupi chimnak ahcun avapa cu cancer zawtnak angeimi asii khawzeihmanh ah tlawpbulnak tuahlo dingin chimh asinain aliamcia thlakhat hrawngah khan atlau tikah tubantukin athih hi kan theih tiah achim.\nPastor tiah an chimmi kum 60 minung Wang nihcun mah cancer zawtnak angeitupa cu amah nih athlopbul tikah adamnak kong le adam hnuah tikholhnak khan chungah atluk ruangah athihnak kong hna pinah arak nungthanlai timi zumhnak he tubantukin apawngkamah thla ka camnak asi tiah achim.\nTutiangah cun mah mipa cu zeitindah timile zeiruangah dah athih timi theih asirihlo ruangah zeibantukin dah dantatnak an tuahlai timi afiang rihlo. Kan vawlei thilkal ning ai dang chin lengmang bangin khuaruahhar thil zawng an chuak chin lengmang. Mah chung ah cun nalprophet pawl zawng an chuak chin thluahmah fawn.\nUsa President Tthing Barak Obama Fanu Cu Mi Restaurent Ah Rian A Ttuan\nPu Ram Khar nih Sui Hlei Ṭial ruak lamkam i vuinak kong metting ah a chim mi hi rak ngai ve hmanh\nHi Tluk Kan Vawleicung Thawngpang Chiat Lioah Thihnak Thawngpang Theih Lengmang Ko Cu\n”Tuanbia Dik Hi Phuan Acu Pah Cang”


President a si lai tiah an zum ngai mi Joe Biden thazang a petu hna cu Khrifah caah cun ngaihchiat bak si – Thechinlungnews\nPresident a si lai tiah an zum ngai mi Joe Biden thazang a petu hna cu Khrifah caah cun ngaihchiat bak si\nPathian a zum lomi hna le Pathian a tih lomi, Liberal democrats nih cun Pathian a zummi pawl cu mi hrut, thei hngalhnak a tlawmmi tiah an ruah hna. Mah hna pawl ruangah US ah khrifha hna kan zumhnak an filter ngaingai. Credit- Salai Lairamthang\nBe the first to comment on "President a si lai tiah an zum ngai mi Joe Biden thazang a petu hna cu Khrifah caah cun ngaihchiat bak si"\nMedia pawl Trump cungah an lungput a that lo ning phuan piak an si January 27, 2021\nAn mah Democrat hruaitu chungah zum lonak fakpi a chuak ve cang January 27, 2021\nDominion Company thil tuah mi cu US mipi nih an zoh cang ko hna. Mangchia si sual hnga maw ti si cang January 27, 2021\nTrump chungkhar caah thawngtha tuk mi si. A dohtu saduhthahnak tlam a tling ti lo January 27, 2021


Ralkap nih:CNF sin ah an tuah mihi’Ngeithiam awk an tha hrimhrim lo. – Lai Lungrawn Post\nRalkap nih:CNF sin ah an tuah mihi’Ngeithiam awk an tha hrimhrim lo.\nMarch 11, 2021 March 11, 2021 admin Hmuhning\nRalkap le CNF/A i chawnh biak hi asual lo, asinain camp tiang/CNF/A ram chung tiang ah luh mi cu ngaih thiam khawh asi lo.Asi ning te ahcun tu lio buainak kong asi ko caah mipi kan lak, thantkang khuapi chungah an i chawnh biak awk asi.CNF/A zong nih hmunhma sawh i cu ka ah i ton ding asi.Mumal ngei lo tuk in acawl cang mi ralhrang ralkap bantuk in kan um awk asi lo.\nRelchap duh mi hna caah:Ralkap nih an kuat an thlen caah mipi kan rian’Nikhat hnu nikhat ralkap an thazaang a tlak cang caah i thuhnawhnak hmun biatak in an kawl cang Sianginn, Siizung le Hall deuh ah um an i tim. Biakinn tiang zong biatak in ven hauh dawh kan si.\nThawngpang tha:Tuk a chuak cang e’Lawm a um hrinhran’Biden cing cing siko hi.


Zenzawtnak (Stroke) - A VEL IN KHAMH KAN SI\nZen zawtnak hi phunhnih in a um.\nZawtnak muisam & Sining (Signs and Symptoms) Zawtnak nih mi a tlunh tikah a tanglei sinning pawl hi an tuar tawn.\nZawtnak muisam (Signs and Symptoms) theih khawhnak dingah FAST hi hman asi. Nangmah maw silole na pawng ummi pakhat kha FAST hmang in check khawh asi.\nT- (Time) A cunglei sining na hmuh ahcun 911 auh colh caan asi.


NLD cozah kan fih, kan Ttih tuk cang – Chin 11 News\nNLD cozah kan fih, kan Ttih tuk cang\nKum 2015 thimnak lio ah zei theilo in, kanmah NLD kan tlin a si ah cun cuhlan a rak tuan mi bantuk cu kan si lai lo an kan ti. meeting an kan tuah lio ah cun zatlang lam zongah duhpoh in kan i chawn lai bawi zoh zongin kan zoh hram hlah uh, kan ttih hrimhrim hlah uh tiah an kan ti.\nNLD cu vote kan pek hna i, an biakam vialte an philh dih colh ko, lampi i ton cu chim hlah, zung i ton awk i kan kal hmanh ah chawh awk le zohawk hmanh ah an kan rel lo. NLD kan tling ah cun thildang cu chim loin, motor cycle a kal khawh nak pohpoh kattaya kan phah dih lai tiah, Pu Sui Thio nih a chim. kattaya cung kal cu chim hlah cet lak ah nihin nitiang in kan i chok ko. ziah an tuah khawh lo mi hi lih le hrokhrol in an chim hnga kan ti.\n2019 ah NLD chin cozah nih a thawhthan i inn sak cia mi a kan hrawh piak dih, mihar santlai lo deuh lawngte kan um umnak cu si kaw, zei hmanh ah an kan rel lo. hmun pek cia mi vialte an kan chuh dih hoi. kanmah cu NLD cozah an kai ah cun sifak le mirum thlei dang loin chinram ah kan um cang lai kan ti lio ah, Hakha sifak le santlai lo kan caah cun chimpit van sang nak tu a chuak i, tukum 2020 thimnak cu chuak bak seh ca NLD kan fih ning le kan ttih ning hi an hngalh cang lai. Credit Saya Kyi Tha Ceu


CCU SIANGHNGAKCHIA PAHNIH AN THAWNGPANG THEIH A SI RIH LO – The Chinlung Post\nCCU siangakchia pahnih Caretaker ralkap nih an tlaih hna, an thawng theih a si rih lo. July 31 ah Caretaker (SAC) ralkap nih Chin Christian University (CCU) siangakchia pahnih cu Rero tiva pawng ah an tlaih hna i an thawng theih a si rih lo.An tlaih mi hna hi Aung Thang (B.Min) le John Bi San (M.Div.) an si, tiah kan theih. Matupi Peng, Thlangpian khua lei ah tiva a kal.\nThawngpang dang: Tial Thang Zathang nih Laipaih a ka zuamcawhtu an um ahcun timhcia ka si tiah a chim. 2021 August 21 ah USA ram i tuah ding mi Vaurawng CDF Laipaih ah One Championship MMA Vuak zuamnak ah aa tel mi Tial Thang Zathang nih, A ka zuamcawh tu ding an um a si cun cohlan ding in ready ka si ko, tiah a chim. Tial Thang Zathang nih, Ram le miphun khuatlang ca ah an ti tik ah kaa pai ve lai ka ti ko hih.


Good News : CDF-Mindat le YDF Cu Hmunkhat Ah Raldoh Ding In Lungtlinnak An Tuah Khawh Cang - Online Newspaper\nJuly 28, 2021 admin Chin News 0\nChinland Defense Force (CDF-Mindat) le YDF nih Ralkap uknak a hram in kan phur khawh hlan lo, kan i bawm lai, kan dohti lai timi lungtlinnak an tuah. CDF le YDF cu July 26, 2021 thok in aa dirkamh mi, aa bawm mi “Alliance” an tuah khawh cang hi asi.\nKawlram cu Miphun tampi fonh in khuasaknak hmun a si. Cu caah Miphun pi “Bama” timi ruahnak in uknak, Biaknak dang thleidannak, Bama timi miphun pakhat lawng nun ternak thinlung hi rampi thanchonak caah dawnkhan tu taktak a si, a hram in cu vialte cu cawihdih, hrawh dih a herh tiah an langhter.\nA bik in kum 1962 in aa thok mi, Ralkap hramhram uknak nih Myanmar rampi thanchonak, thil mansung vialte, fimnak tbk vialte an chiatchuah, an hrawh dihh. Atu ahcun kum 56 leng a rawk cuahmah mi ram in kan um peng. Hi vialte hi Bama timi miphun pi in uk duhnak, Biaknak dang cung ah thleidannak, miphun tenau cung ah zeirel lonak le cihmihnak ruang ah a si i hi vialte hi tutan ah a hram in kan cawih dih lai, kan hrawh dih cikcek lai, hi raldohnak ah teinak kan hmuh hlan tiang CDF-Mindat le YDF cu hmunkhat ah “Alliance” in kan um cang lai, kan ral kan doh ti cang lai tiah an langhter hi asi.\nCedit: Laikokek journal\nAmerican Ah Trump Phaisa A Lar lawlaw.


Ezra 4 (Ezra 4)\nRal Nih Rian Kha An Ngolter Hna\n1Judah mi le Benjamin mi an ral hna nih, saltang kir hna nih Bawipa, Israel Pathian inn kha an sa, ti an theih tikah, 2Zerubbabel le pale innchungkhar lu a si ciomi kha an fuh hna i annih cu an thawh hna i, “Kan in sakpi hna lai; zeicahtiah nan Pathian cu nanmah bantukin kannih zong nih kan biak i Assiria siangpahrang Esarhaddon nih hika ah a kan ratpi thawk in atu tiang Pathian sinah cun rai kan thawi ve ko”, tiah an ti. *4:2: 2Sia 17:24-41 3Sihmanhsehlaw Zerubbabel, Jeshua le Israel mi lak i pale innchungkhar lu cio hna nih khan, “Kan Pathian ca i inn saknak kongah nan i tel ve nakding lam a um lo; sihmanhsehlaw Persia siangpahrang Sairas nih nawl a kan pek bangin, kanmah lawng nih, Bawipa, Israel Pathian ca inn cu kan sak ko lai,” tiah an ti hna.\n4Khi tikah cu ram mi hna nih cun Judah mi cu an tha an dorhter hna i inn sak cu an ṭihter hna, 5cun Persia siangpahrang Sairas nun chung vialte, Persia siangpahrang Darius a bawi tiangin, an i tinhmi cu a pelh khawh nakhnga annih nih fimchimtu kha an i roih hna.\n6Cun Ahasuerus pen chung, pen aa domh kum ah khin, Judah le Jerusalem i a ummi hna sual puhnak ah ca an ṭial. *4:6: Est 1:1\n7Cun Artazaksis chan ah Bishlam le Mithredath le Tabeel le an hawikom hna nih Persia siangpahrang Artazaksis sinah cun ca an ṭial; ca cu Aramaik holh in an ṭial i an leh. 8Ralbawi Rehum le caṭialtu Shimshai nih Artazaksis siangpahrang sinah cun Jerusalem khua kongah a tanglei bang hin ca an ṭial — 9ralbawi Rehum, caṭialtu Shimshai le an hawikom hna, biaceihtu hna, uktu bawi hna, bawi hna, Persia mi hna, Erek mi hna, Babilon mi hna, Susa mi hna, cu hna cu Elam mi an si, 10cun a ngan i a ṭhami Osnappar nih Samaria ram chung khua hna le Tiva Ral ram a tangmi chung i a kalpi hna i a umtermi miphun hna nih khan ca cu an ṭial i 11mah hihi an kuatmi ca a khawpi cu a si — “Artazaksis siangpahrang sinah: Tiva Ral ram i a ummi na sal hna nih na kut kan in tlaih. 12Nangmah sinin kan sinah a rami Judah mi hna kha Jerusalem ah an kal tiah siangpahrang nih rak hngal tuah. Ral thawh hmangmi le khua ṭhalo a simi kha an remh ṭhan i a kulhnak vampang hna cu an lim pah cang i a hram cu an remh lio. 13Hi khua hi an remh ṭhan i a kulhnak vampang cu an lim hna ahcun, ngunkhuai le thil ngeih man le lam hman man kha an pe duh lai lo i siangpahrang tangka hmuhnak kha an donhkhanh lai ti kha siangpahrang nih rak hngal ko seh. 14Kannih cu siangpahrang inn cite a eimi kan si i siangpahrang nih zeirellonak a hmuh ding cu kannih nih hmuh kan duh lo caah, siangpahrang cu ca kan in kuat i kan in thanh, 15na pupa hna cazin khumhnak cauk chung kha rak kawl u law, cazin khumhnak cauk chungah cun hi khua hi hlanlio piin ralthawh hmangmi khua, siangpahrang le ram ca i intuarnak petu, a chung i ral thawhnak tuah tawnnak a si kha na hmuh lai. Cucaah cun pei hi khua cu hrawh a rak si cu. 16Hi khua hi remh ṭhan a si i a kulhnak vampang hna kha lim an si ahcun, Tiva Ral ram chungah hin ram na ngei ti lai lo ti kha siangpahrang cu kan in hngalhter,” an ti.\n17Cun siangpahrang nih cun lehnak ca a kuat hna i, “Ralbawi Rehum le caṭialtu Shimshai le an hawikom Samaria le Tiva Ral ram i a ummi hna, nan kut kan tlaih hna. 18Cun ca nan kan kuatmi kha ka hmaika ah fiang tein rel a si. 19Cun nawl ka pek hna i an kawl i, hlanlio piin hi khua hi siangpahrang hna doh awkah ral a tho i a chungah hin dohnak le tuknak khuakhan a si tawn ti kha hmuh a si. 20Cun Tiva Ral ram a ning piin a rak uk i, ngunkhuai, thil ngeih man le lam hman man an rak pekmi hna siangpahrang ṭhawngṭhawng kha Jerusalem uktu hi an rak si tawn. 21Cucaah cun keimah nih nawlbia ka chuah hlantiang, hi mi hna hi ngolter an si i khua cu remh ṭhan a si nakhnga lo, nawlbia chuah tuah u. 22Cun hi thil kongah hin thluarthlap in nan um nakhnga lo i ralring tuah u; zeicahdah siangpahrang cu harnak pek awkah rawhnak cu a ṭhan lai?” tiah a ti.\n23Siangpahrang Artazaksis cakuat khawpi cu Rehum le caṭialtu Shimshai le an hawikom hna hmaiah khan rel a si tikah, Jerusalem i a ummi Judah mi sinah khan khulrang in an va kal i zaang-ennak le thazang in an ngolter hna. 24Cucaah Bawipa inn Jerusalem i a ummi i an ṭuannak cu ngol a si; cun Persia siangpahrang Darius a bawi kum hnihnak tiang ngol a si. *4:24—5:1: Hag 1:1; Zec 1:1


Benjamin Sum Cu A Mak Chin Lengmang! – Chin 11 News\nBenjamin Sum Cu A Mak Chin Lengmang!\nELaw khah! Benjamin Sum cu tuanbia thar te bak a ngei ko hih Chin mi Chungin 3Millions bak hla pakhat ah Viewers a ngei kho. Tuanbia thar ngeitu/ttialtu kan ti tikah hin approve nak cu a um lo nain theih khawh tawk in kan zoh mi asi i Benjamin Sum hi a tam cem bak asi ko. Benjamin Sum nih hla aa chuah hlan i Chin Mi chungin Viewers a ngei tam cem tiah kan rak rel mi kha Elena Hniang Tha Par_MELODY hla kha arak si 1.9M bak a ngei kho mi asi a changtu ah Van Hlei Sung nih mizo hla a sak mi kha 1.2M bak asi kho ve cun tutan ah Benjamin Sum nih hla a chuah thar mi cu thla 3 chungah 3M bak a phan ko tuanbia thar bak asi ko Chin mi chung cun Lawmhpi cio hna usih!\nBenjamin Sum uar um kho taktak Pathian nih a cawisan timi cu zakhat ah zakhat a fiang bak ko! Myanmar Idol in mipi nih biatak tein theih hram kan vun i thok i atu tiang a min a dai kho ti loh Pathian thawngin asi ti hi aa fiang kho taktak. Benjamin Sum hi Idol lio hrimhrim khan Pathian a duh tuk mi asi ti cu chim len zong hau ti lo in kan theih dih cang ttheo lai. Kum hngakchia te asi ko nain a puitling i uar a um kho taktak a zuamnak ah Pathian nih thlua a chuah i atu bantuk dirhmun tiang a phak ter zong hi asi kan ti lo kho lo.\nViewers Record Lawng si lo in Top Artist Half Award thimnak cu Vote pek cuahmah lio asi rih i Benjamin Sum hmai hruaitu asi i Top 1 bakah a um lio cuahmah asi Thazaang pe cio ko hna usih Chin Miphun a cawisang tu taktak asi hrimhrim ko.


Christmas le Nu Mary: Pathian nih Jesuh pawitu dingah a thim lio ah, “Kei cu Bawipa salnu ka si, na chim bang cun ka cungah si ko seh” a ti khawh. – Hakha Cherry\nChristmas le Nu Mary: Pathian nih Jesuh pawitu dingah a thim lio ah, “Kei cu Bawipa salnu ka si, na chim bang cun ka cungah si ko seh” a ti khawh.\nChristmas le Nu Mary: Pathian nih Jesuh pawitu dingah a thim lio ah, “Kei cu Bawipa salnu ka si, na chim bang cun ka cungah si ko seh” a ti khawh. Sal dirhmun aa thim khawhnak hi Thiang Thlarau nih a umpi caah a si. A lunglomhnak nih zei dang harnak vialte a lonh dih. Elizabeth a va tlawng. Pum chung naute, thla ruk, nih Mary aw a theih tikah a cawl. Thla thum a va caam chungah Bawipa thatnak lawng te an chim lai tiah ka zumh. Elizabeth nih “Bawipa bia a tling taktak lai ti zumh cu na caah lunglomh awk a va si dah” tiah a lomhpi.\nDawtmi nu hna, kei cu zei hmanh ka si loh, ti hlah u sih. A biapi tukmi Christmas ah kan nu hawi pathum zong Bawipa nih a hman ve ko hna. Mary bantuk in sal dirhmun I thim ve ko hna u sih. Elizabeth bantuk in midang thazang pek thiam ve ko hna u sih. Anna bantuk in Bawipa hmai kawl zungzal ko hna u sih. Kan sinak zawn cio in Christmas thawngtha aupi cio ko hna u sih. Merry Christmas and Happy New Year!\nBethlehem kan rak kal lio -Credit-Sailo Nu Thawng Thluai\nRawlulh Nun atu le atu ulh ngeih lo cun sullam ngei tein Khrih hnuzulh khawh a si lo.\nZualko: (RIP) Thantlang um Pu Cung Kam (Bawi Iang Pa) cu Thlam Inn Leng in a tla i a Nunnak a Liam


US Mipi Lonh In President Trump Le US Ram Caah Thil Tha A Tuah Mi Bernie Marcus – Chin 11 News\nUS Mipi Lonh In President Trump Le US Ram Caah Thil Tha A Tuah Mi Bernie Marcus\nHome Depot dawr ngeitu Bernie Marcus nih a ngeih chiah 90% cu president Donald Trump thim thannak ca le , ralkap pensen le kutke tlamtling lo hna caah a hlut lai ti a si. Mah chung ah President Donald Trump election campaign caah tam bik a pek lai ti a si 2016 election lio ah Trump caah 7 miilion a rak hlu cangmi zong a si.\nBarnie Marcus cu $5.9 billion reng lo a ngeimi mirum a si. US lawngah inn saknak thilri a zuarmi, Home Depot dawr 2300 tluk a ngeimi a si. US ramchung ah hin mirum minthang tampi an um hna I President Trump a ttanh mi zong tampi an um ko nain Bernie Marcus tluk in tangka a hlu kho mi hi an um rih lai lo.\nCun kut ke tlamtling lo mi hna ngaktah cawmtu ngeilo mi hna le sifak santlai lo ca zong ah a ngeih mi chung in tambik a hlu mi zong a si. Atlanta Journal-Constitution nih a langhter ning ah cun Bernie Marcus nih tangka fangin zeizat dah a hlut lai ti hi chim a duh rih lo caan a ngeih mi vialte chung 90% cu a si lai tiah an langhter ve.


laiNu Nungak MuiDawh KongLam Tawi,Theirih Loh Mi Nih Cun, Rak Rel Ve Hrimhrim, – Chintanbo\nApril 14, 2022 admin CHINNEWS 0\nNa timhmi na ngah khawh nak ding caah hawi nak in na zuam deuh le caan tam deuh na pek a herh caan zong tampi lai, asi nain lungdong lo tein na tuah peng ahcun, nikhat khat cu hlawh tlinnak na hmuh ko lai.\nKONGLAM TAWI Unau pahnih chuak ah, upa deuh ka si. Ta pakhat ka ngei i a min ah Joseph Bawi Lian Ham asi. Kapa cu Chungcung khua mi Pu Tluang Peng asi. Kanu cu Tlangpi khuami Pi Dar Zing asi. Keimah cu Thantlang khua ah a chuakmi le a thangmi ka si. Kum 2004, kum 12 ka rak si ah Norway ram ah ralzam refugee dirhmun in kanu le kanau he kapa sin ah kan rak phan.\nA tawinak in ka vun chim ah cun, Norway ram kan rak phak ka hi a rak har ngaingai. Mi hmasa cu kan rak si hna, holh nih le thiam lo, thil theih mi nih a tlawm, nu le pa hna nih le riantha thi in rak tuan asi rih lo cu pin ah Lailei chungkhat a harsa mi bawmh ding an rak tam. Cu caah a zei lei poah in a rak har ngai.\nSianginn hi tangsarih dongh lei ah kan rak phan nain holh zeihmanh ka rak thiam lo caah, holh deuh an rak ka cawn ter, tinchia math dah tilo cu zei hmamh ka rak thei lo. Tangriat in hawi sin ah an rak ka fonh ve, nain Norway holh le ca cu rak theih balmi asi lo caah a thiam a rak har ngaingai, tlawm te cu ka rak holh kho nain a caa hi cu ka lung a rak fiang bak lo.\nCacawn i ka rak i harh nak kong hi tam deuh in theih ter ka vun duh ko hna. Kei hi ka ngakchiat tein ca ka rak duh ngaingai. Kawlram sianginn ka kai lio ahhin pakhat nak peng ka rak si. Laitlang pumpi chung tangli 4th grade pawl ca zuamnak zong ah pakhatnak ka rak hmu bal. Mah ka vun chim duhnak a ruang cu mah tiin keimah tawk tein Kawlram ka rak um lioah ca ka rak thiam ve ko. A sinain tangriat in Norway ram ah ka vun kai tik ahhin, ka rak i harh tuk hringhran.\nKa philh khawh lo mi cu, a tu ban tuk in Computer,internet hna kan rak ngei rih lo i caa ka rak zoh ahhin cafang pakhat tete khin Norwegian to English, English to Lai tiin dictionary pahnih bawh bak in ca ka rak zoh. Catlang 10 hrawng leh ah khin nazi pathum hrawng caan ka rak hman, mah bu zong cun a sullam le a duhnak rak fian lo caan hi a tlawm lo, a rak har taktak. Caa lung fian ka duh tuk i ka lung a rak fian khawh lo ruang ah ka rak ttah caan zong hi a tlawm bak lo.\nKan rak phak kaa ah phaisa economy lei ah zeitluk in dah kan rak har timi pakht tein ka vun langh ter lai. Voikhat cu kan chung tein a herh tuk mi um ruang ah khual kan rak tlawng i lampi ah ka ta pa te kha a paw a rak tam tuk i gas tation kan kal, hot dog a rak duh i a cawknak tangka kan rak ngei lo, kanu nih pate na paw tam cu i in ko a rak ti. Mah ti Norway kan rak phak ka i kan rak har tuk tik ahhin, sifah ti mi hi ka rak hua tuk. Ka rak i timhmi cu ka u pat tik bak ah cun ka sifak hrimhrim lai lo, ka rum lai ti bak hi a rak si.\nZEITIK IN DAH DOCTOR SI HI NA RAK DUH KUM ZEIZAT DAH DOCTOR HI NA SI CANG,TUAN CANG I ZEITIK KUM IN DAH TUAN NA THOK Sibawi Medical Doctor hi cu mu cu kindergarten ka rak kai lio tein in ka rak duh cang mi asi. Mah ti cun holh thiam lo bu te cun sianginn cu ka vun kai ve i, tanghra hin cun caa zong ka lung vun fiang ngai cang i ka hmak zong an rak tha ngai.\nAsinain high school ka vun kai tik ah khan caa a vun tam tuk than i, Norway holh ka thiammi a rak zat rih deuh lo caah, hmak tha deuh ngah khawh nak ding ah cun caan tam deuh ka rak herh. Mah ruang ah cun high school kumkhat nak hi bata subjec a cheu lawng ka rak lak i kumkhat kai dingmi kha kumhnih ka rak kai. Mah ti cun Pathian dawtnak in high school cu tha tein ka rak i lim. Asinain Norway i sibawi rak luh khawhnak ding ah khan cun ka hmak nih a rak phan thiam thiam rih lo, mah a ruang bik cu an mah Norwegian pawl bantuk tha tein in caa ka rak tial khawh lo caah hin zeitluk kaa zuam zong ah Biology, Math le Chemistry dah tilo cu hmak tha bik lei kam hi ka rak hmu kho bak lo.\nMah tik ahcun ramdang tu ah sibawi hi ka kai tha ko lai tiah timhlamh nak ka rak ngei i, Oslo ah kum khat pre-med ka kai hnu ah Eastern Europe lei ah sibawi kai ding in Entrance ka rak phi i, Bawipa thawng in awnnak ka hmuh hnu ah Slovakia ram ah sibawi kum 6 ka rak kai. Cun residency kha Norway ah kumkhat le a cheu ka tuah hnu ah, February 2022 ah khan Pathian a vel thawng in Medical Doctor cu tlamtling tein ka lim. Residency tuahnak hmunhma ka hngah lio ahhin, substitute doctor in kumkhat le thla tlawmpal ka rak tuan. Cucaah siibawi rian tuan ka thawk cu, sianginn ka dih bak in asi i, summer 2019 in asi.\nDOCTOR ȚUAN AH A NUAMH BIK NAK LE A HAR BIK TIAH NA RUAH MI? Tuni tiang Doctor ka tuannak ah kai lung hmuih bik mi le a ka nuamh ter bik mi cu kan Laimi tampi Laiholh tein zawtnak/ngandamnak lei kong ka bawmh khawh mi hna le, an siibawi sin le siizung ah an chim thiam lo mi Norway holh le ca ka bawmh khawh mi hna hi asi. A har bik ka ti mi cu a zei lei poh in lungsau,patience tuk a hauhmi le zeihmanh daithlang lo in ralring cautious tein tuah peng a hauh mi hi asi men lai tiah ka ruah.\nHMAI LEI AH TIMH MI CUN, HMAILEI KAN NAU LE CAAH THAZANG PEK NA DUH MI A tu zongah hmailei zong ah kai timh bik mi cu mi bawm kho tu si hi asi. Cun Bawipa nih vel a ka ngeih asi ah cun amah sunpar ak a langh khawh nak hnga a hman ve mi si hi ka saduhthah a ngan bik mi asi.\nKan nau le caah thazang pek ka duh mi hna cu na timhmi kha lungdong lo tein tuah law nikhat khat cu hlawh tlinnak na hmuh hrimhrim ko lai ti hi asi. Keimah zong a cung lei i ka kongtawi na rel bang, mah sibawi doctor degree hi fawi tein ka ngah mi asi hrim hrim lo. Nai timhmi na ngah khawh nak ding caah hawi nak in nai zuam deuh le caan tam deuh na pek a herh caan zong tampi lai, asi nain lungdong lo tein na tuah peng ahcun nikhat khat cu hlawh tlinnak na hmuh ko lai.Crd: Ram Cung Bawi.\nUkrine Cu Rassia Nih Faktuk In, A Kahthan Caah, Ukrine Ralkap Le Mipi Hna Cu Tam Ngaite An Nunnak A,


David Lah nih Khrihfa muisam a chiatter na ti ahcun Kawlbiaknak na dirkamh tinak a si ve – FIAKFAIROCK\nDavid Lah nih Khrihfa muisam a chiatter na ti ahcun Kawlbiaknak na dirkamh tinak a si ve\nTutan David La an tlaihnak kong ah khrihfa he fa lo he kan ruahnak a hung lang dih ngai. Cu lio ah cheu khat khrihfa mi zong nih an dirpi I an doh ve. Khua ka ruat lengmang mi cu David La hi a palh taktak ko maw? zei tahfung indah a palh tiah an ti. palh an phawtnak hi te a dik mi palh phawtnak a si maw? tihi ka ruat ngaingai.\nCheu khat khrihfa mi nih “David La hi a palh tuk, Khrihfa muisam zong a chiatter” tiaha ti mi kan tam. Abik in Upadi thiamsang kan ti maw kha Dr. Ngun Cung Lian zong nih a chim ve kha mu. David La nih Khrihfa mui a chiatter ahcun David La sual phawtu hna zong nih Kawlbiaknak tha nan pek he aa khat ko lo maw ti zong ruah a hau ve.\nDavid La palh an phawt laizaan I pumhnak an tuah mi hi pumh khawmh ah si loin live in thawngtha thlah ding timhlamhnak an ngeih lio a si. asinain a cheu cu pumh thawh in an van I thawh. David lah nih mipi a pum khawm hna lo. Live in caan hman an timh mi a si ko. asinain kawlte ngian nih a si lopi in report a tuah David La nih kan ram upadi a buar maw? khrihfa mi nih cozah hruaitu hna cu kan tihzah hna ding a si. zeicatiah Pathian pek mi an si ko. Asinain Phunghram cu 100% kan tihzah le zulh ding a si maw ti ruah ngai a herh. Kan hruaitu hna cu thla cam piak ding. an nawl ngaih ding a si ko nain Phunghram cu anmah ser mi a si ko caah Biaknak caah zalonnak a um lo mi phunghram, Democracy zauk phung he aa kalh mi phunghram cu Pathian bia nih apahchih a herh ko.\nCuruang ah pei hlan lio zumtu tampi hna zong nih hruaitu cu an upat ko hna nain covo le zalonnak a um lo mi minung ser mi phunghram cu raltha tein an pah chih i thong zong an tlak ve fom cu. kan ram phunghram hi Democracy zauk phung he aa kalh tuk mi a si caah zulh thlu awk asi lo. Pathian mithmai zoh in pah chih ding a tampi ko.\nPathian nih minung aa kan ser ah hin democracy zauk phung le minung covo nganpi in a pek chih. Pathian hi nuhrin covo a dirkamh tu sangbik a si. asinain uknak that lo ruang ah Pathian pek mi kan covo le zalonnak cu kan kut chung ah a um lo. cucaah raltha tein kan covo le zalonnak cu ka dirkamh a herh. zeicatiah zalonnak le covo a um lonak hmun ah biaknak zalonnak a um ve lo cu mu.\nTutan ah David La sual an puh mi hi Khrihfami hna namnehnak aa tel ti cu hmuh khawh a si. zeica ti ahcun: Mibu nan pum hna lai lo tiah timi ruang ah an tlaih va si kaw, David La tlaih lio ah media pawl a bubu bak in an chuak. an i pah lulh ko kha. cucaah taza cuaitu Phungki pa nih media a bubu in a pumh ti khawh a si. asiloah Palek nih an pumh hna ti khawh a si ve ko lo maw? COVID-19 runvennak upadi an buar ve ko lo maw?\nTaza cuaitu nih Palek a bubu in a pum rih hna. cu lawng hlah a leng mi sawhsawh a zohtu tamlak te a pumh rih hna. ziah David La cu thir cikcin in an khih ko cang i a zam kho ding zong a si fawn lo I palek pa hnih khat nih congh le zulh ding a si ko lo maw? Cozah media pa hnih khat luhter ah a za ko lo maw? a zoh tu mibu hna kha te ziah an thawl hna lo?\nMedia le Palek zong cu upadi tang ah an um awk a sive lo maw? hi ti ruat lem lo in Khrihfa mi hna nih David La kan soisel ve mi hi khuaruah cu a har ko. David La nih Khrihfami biaknak muisam a chiahter tiah na au ahcun Kawlbiaknak na dirkamh a si ve ko ti hngalh ding.\nkan ram phunghram hi Democracy zauk phung he aa tlak mi phunghram a si ahcun hruaitu he phunghram he kan zulh ding le upat ding a si ko. Biaknak namnehnak a tamtuk caah kan duh ding a si lo.\nHi lio caah mifim ti mi le cheu khat Pathian riantuan tu aa ti mi hna le Khrihfa aa ti mi hna nih David La kan soisel ve mi hi kan khrihfa sinak ah tih nung deuh mi an si. Khrihfa mi kan rian cu a sual he sual lo he, a hrut he hrut lo he harnak kanton tik ah thlacam le thapek in kan i dirkamh ding tu a si. (By: Rolian)


Video - ACR Coordinator James Bawi Thang Bik interview | THE CHIN EXPRESS\nVideo – ACR Coordinator James Bawi Thang Bik interview\n2018 June in atutiang ACR Coordinator a ttuan liomi James Bawi Thang Bik cu Malaysia MP le NGO pawl he i bawm in Chin ralzaam himnak caah biatak tein rian a ttuan cuahmah.\nAnih hi kum 25, tlangval note a si bang a thekvak a ttha ngai, a holh zong rang. Nizaan ah The Chin Express he tonbiaruahnak kan ngei kho.\n“Atu hi Paletwa peng AA le Kawl Ralkap i kah ruangah pawngkam um Chinmi 200 hrawng peng thla fatin Malaysia an rung phan i ACR card an i tuah,” tiah a chim.\n“Yangon um Chin upa pawl hi, Paletwa peng chungah rawl ttam in a vaimi Chin ralzaam 6,000 hrawng hmanh an zohkhenh hna lo, mah buin Malaysia phan Chin ralzaam 30,000 leng Kawlram kirternak khua an khan lenmi hi an palh tuk lai. Sipuazi tuahnak ah kan hmang hna hlah seh.\n“Atu lio hi Malaysia ah thong a tla Chinmi 200 hrawng an um. Mah chungah MyRC card aa tlaihmi an tam cem.\n“[Malaysia Ramchung Vuanci Zung nih tuahmi] MyRC card hi bia a kan kamh ning bantukin a si lo. Tlaih an tong tthiam, cucaah atu cu Chin ralzaam pawl i tuah ti hlah uh kan ti hna.\n“Kawlram tlun a duhmi nih UNHCR sinah bawmhnak hal ding a si bak lo. Bawmhnak zei pipa an in pek lai lo pinah Chin ralzaam hlawtnak caah tehte laknak caah bia an in hal lai. Nangmah ruangah harnak a tong taktakmi Paletwa Chin ralzaam pawl harnak fak chin an tong kho,” tiah a chim.\nAdang zong tampi a chim, atang video ah tling tein zoh ve. ACR Coordinator James Bawi Thang Bik\nMalaysia MP le NGO pawl he rian ka ttuanmi cu…\nRSD interview a phimi chungah a aungmi…\nUNHCR nih hlawt ruangah lungdong in aa thatmi…\nACR member chungin thong a tlami….\nMyRC card hi…\nPaletwa ral ruangah Malaysia…


Na Man Ngeihnak A Thei Mi Caah Na Sunglawi Peng Ko – Chin World News Evening\nAugust 15, 2019 Salai Van Hmuhning\nMizapi hmai ah biachim a thiam ngai mi pakhat nih tangka $20 tharte cu a lak i mi mizapi cu a hmuhter hna. Hi tangka hi ahodah a duh tiah a hal hna. Mi tampi nih an kut an tlir. Cu tangka cu biachimtu pa nih a kut in a suam i, ker dihlak in a tuah. Cun tangka $10 ca chuah than. Hi a ker dih mi tangka $20 le a tharte a si mi $10 ahhin zeidah nan duh deuh tiang a hal hna. Mizapi nih $20 tiah an ti.\nBiachimtu pa nih tangka cu a lak i vawlei ah a chiah ii, thur dihlak in a ke in a lamh than. Khah atu tah a thur dihcang mi $20 le a tharte $10 hi ahhin zeidah nan duh deuh tiah a hal than hna. Mizapi nih $20 tiah an leh than. Minung kan nunnak zong hi cu bantuk cu a si ve. Liamcia kan nunnak ah lungbiakhiah kan rak i palh ruangah kan nunnak a hnokbuai tuk mi kan si ko hmen.\nNingzah chungah kan nunnak a thur tuk cang tiin kan i ruah caan zong a um kho men. Mipakhat kan zumhnak sualnak ruangah kan nunnak cu man a ngei ti lo, tiah kan ruat kho men. Sihmanhsehlaw kan man ngeihnak a thei mi hna caah kan sunglawi rih thiamthiam ti hi kan philh lo ding a si. Biachimtu pa nih tangka cu a lak i a sop dih cikcek in a cheu. Atu tah a thleh dik cikcek mi $20 le a thar te $10 ah zeidah nan duh deuh tiah a hal hna. Mizapi nih an leh mi cu $10 tiah an leh.\nCu nih a langhter mi cu minung kan nunnak zong hi a thur in a hnawm ko lai. Sihmanhsehlaw cu kan thur ning tein kan um ko ii, tlek chap lo dingin kan um chung poah cu man ngei mi kan si rih. Mizeipoah hi a palh kho lomi kan um lo. Sihmanhsehlaw kan rak i palhnak ruangah zeihmanh kan si ti lo tiin palhchinnak kan tuahchap lengmang. Palhnak le tuahsualnak chungah kan nunnak thlehbauh cikcek a si ahcun zeitluk man ngei mi kan si zongah thathnemnak kan ngei ti lo.\nKan nunnak hi man ngei mi a si. Hnok le ker in pawngkam thil nih an kan suam ko lai. Kan thianhlimnak cu thurhnawmter kan si ko lai. Sihmanhsehlaw man ngei mi kan si rih. Sihmanhsehlaw kanmah nih kan nunnak ka thleh kan bauhchap ahcun thathnemnak kan ngei ti lo. Rinpipost


Hakha Kan FanuA Tlihhrem Tu Kawlpa Cu Hakha Court Nih Ngeihthiam A Timh Rua, Lam Zawh Ding A Si – Myanmar Chin\nHakha ah Kawl pa nih ngakchia kum(4) a tlaihhrem. Hi thil hi a luancia July 27, 2020 ah khan a si cang nain nihin tiang biaceih zung lei nih zeibantuk Dantatnak puitling hmanh an tuah rih lo.\nA tlaihrem nak hi thla khat leng a si cang. Biaceih zung nih nu lei cu bia an hal cang hna i nihin ah khan misual pa lei bia hal an si ve lai tiah nizaan ah an chim. Zeitin dah bia an hal ning a si timi belte kan thei rih lo.\nHakha khuapi ah Kawlpa nih ngakchia kum 4 lawng a si rih mi an tlaihhrem hi kan thut sawsawh awk a si lo. Biatak tein CYO, CWO le zatlang bu a kapkip in kan dir awk a si. Thildik, Justice a chuah khawh nak ding ah biatak tein kan au cio a herh. Cu lawng si loin chungkhar lei zong kan dirkamh hna, thazaang kan pek hna a herh chawva lei in siseh, cawlcangh nak zong in thazaang pek le chuah hnawh chih an herh ngai tiah ka ruah.\nKawlram ah khin Chin mi nih ngakchia kum 4 va tlaihhrem sual usih law Kawl mipi dihlak an au cang lai, kan nunnak hmanh a dih cang lai. A sin ain Hakha mipi le Chin mipi dai tein kan um ko hi cu a mak taktak a si. Hi Kawlpa hi kum 30 hrawng a si i nupi le fa he a um mi a si tiah an chim fawn.\nKawl a si caah Hakha Biaceih zung nih ngaihthiam dawh a si timi thawngpang aum fawn. Cu caah a si khawh chung in thildik, biaceihnak dik a chuah khawh nak hnga dir cio hram usih.(V.O.M)\nHakha Sipin Nih Bylaw tiding mi kha Bye Law tiah an tial bak ko cu e\nCNLD nih cozah a tlaih ahcun bylaw tiah a thlen hau lia😃😃\nNLD hakha sipin pawl hi Mirang cathiam an um lo maw? Voi hnih kheng te bak Bye law tiah an tial👇👇👇\nHakha Sipin Nih” “Bylaw” Ti Ding Mi Kha “Bye Law” Tiah An Tial Ko Cu Ee


BREAKING NEWS: DONALD TRUMP LE A NUPI ZONG AN DIRHMUN AFIANG LO – The Chinlung Post\nBREAKING NEWS: DONALD TRUMP LE A NUPI ZONG AN DIRHMUN AFIANG LO\nBreaking News: US President Trump a senior Advisers lakah abiapi taktak mi le WHite House ah caan saubik rian attuanmi Hope Hicks cu zawtnak angei tiah an langhter. Amah hi Trump a zul lengmang mi zong asi. Cun Trump sin Copter zongah a cuang ve mi a sipin ah Air Force One vanlong zongah aa cit ttimi zong an si i, Trump kal umnak paoh ah akal peng vemi asi.\nHi konghe pehtlaiin Bloomberg Thawngzamhnak nih avun langhter hnu ah New York Times siseh Washington Post zong nih an thanh pin ah amah Donald Trump zong nih alanghter cang. Rian biatak tein a ttuanmi asi i, atu ah zawtnak covid nih a vun tlak tik ah hin apoi ngaingai. Keimah le ka nupi zong zawtnak check kan si i, a result kan hngah lio asi. Kan i erh lai maw erh lai lo timi zong theih asi lo tiah Trump nih a chim.\nTutan ah zawtnak angeimi Hope Hicks hi aliamcia kum 2016 in khan Trump Campaign Team ah a um cangmi asi i, teinak arak hmuh in WHite House Communication Director ah alut i, naite khan arian achuahtak mi asi. Donald Trump nih atimi cu Hope Hicks he hin caan tampi kan hmang tti tiah a ti. Hi ruangah Donald Trump zong zawtnak angeih ahcun apoi ngaingai lai ti asi.\nHi konghe pehtlaiin White House chimnak nawlngeitu Judd Deere nih a timi cu President hi angandamnak ding le attuanpi hawi an ngandamnak ding hi biatak tein atuahmi asi i, ngandamnak konghi biapi taktak ah a chiami asi. Cun American mipi damnak zong biapi ah a chiami asi. White House i military siseh CDC kong zong thatein a zulmi asi i, zawtnak zong dr ruahnak pek bangin atu le tu atest lengmang tiah a chim.\nNai hrawnghrang ah Donald Trump hnuzultu chungah zawtnak angeimi hi tutan ah a zawmi Hope Hicks lawng hi zawtnak angeimi asi ti lo. Amah Trump a vengtu SECRET service chungtel pakhat zong a zaw cang i, Kattie Miller siseh Mike PENCE secy zong an zaw cang. Kattie Miller hi Trump caah abiapi taktak Stephen Miller i a nupi a si. Cun Trump fapa nungak zong zawtnak arak ngei ve cang.\nPRESIDENT DONALD TRUMP LE A NUPI ZAWTNAK AN NGEI CANG


CMCO ah Zulhphung Tling - The Chin Celebrities\nOctober 14, 2020 4 min read hleicung@gmail.com\npakhatnak ah: Khua dang le sang dang luhchuahnak nawl cu kham a si ko nain thil poipang simi dam lonak le thih lohnak hna ton ahcun palik nawlpeeknak ca he luhchuah onh an si ko lai. pahnihnak: Khua dang le sang dang ah rianttuan mi hna nih lam block i ton sual ahcun boss te nih nawlpeeknak ca le rianttuantu sinak card piah khawh hnu lawngah luhchuahnak nawl peek a si lai.\nPathumnak: Cozah rianttuan Datuk Seri Ismail Sabri Yakoob nih cun tutan phihkharnak tuahmi ahhin cun boss te hna nih rianttuantu hna hi inn in an ttuanter hna naklai cozah lei nih kan i ruahchan ko tiah a chim. Palinak: Khua dang khual a tlawng ii Selangor le Kuala Lumpur chung tan a duhmi hna nih an i thawh hlan ah palik nawlpeeknak ca an ngeih hmasa a hau lai.\nPanganak: Cu bantuk tthiam in KLIA, KLIA2 le Subang Airport in khualtlawn ai tiimmi hna nih palik sinah nawlpeeknak ca an ngeih hmasa a hau fawn lai. Pasarihnak: Inchungkhar duhherh thil cawk a duhmi cu minung pahnih lawng onh a si lai. Zawtnak chawnh a fawi deuhmi ngakchia deuh tete hna cu leeng chuah lo le mi tam deuh umnak hmun ah chuak lo deuh in um dingin forhfial a si.\nPariat:Lente celhnak phun hna, nuamhnak, nunphung he ai pehtlaimi calcanghnak, zuu dawr le nightclub, ngakchia nuamhnak hmun, innchung lente celhnak le baisakup zohnak pawl hna khar dih an si lai. Pakua: Midang he tonghthamnak ai tel lomi lente celhnak phun le minung 10 nak tlawm deuh celh dingmi cu a ngah ko lai.\nPahranak: Asi nain, tiilio lei le zuamnak pawl hna tuah a ngah lai lo. Hleikhat: Mipi i pumhnak a simi tthitumhnak, i hamnak puai tuah, chuahni lawmhnak puai tuah, i ton pumhnak, meeting (ton biaruahnak), ceihhmai ton biaruahnak, training tuah le adang mi tam deuh umnak paoh cu tuah a ngah lai lo.\nHleihnihnak: Fim cawnnak a simi sianginn le nau umhnak hmun pawl zong khar dih a si lai. Hleithumnak: Catang sang deuh a kaimi hna caminpuai a phi liomi cu cawnnak ah tthut a ngah lai lo nain caminpuai tuah cu a ngah ko lai. Hleilinak: Zawtnak a tam deuhnak hmun pawl hna cu PDRM, ATM le RELA pawl nih congh dih a si lai.\nHleinganak: Rawl dawr pawl hna cu 6am in 10pm tiang on an ngah ko lai. hleiruk: Dawr in ei ding i funh le a cah in cah hna cu thapeek a si. Nain, dawr chung rawl ei zong onh tthiam a si ko nain cabuai pakhat ah minung lawng tthut ding a si lai. Hhleisarih: Zing zee pawl hna cu 6am in 12pm tiang on a ngah lai ii zan zee pawl cu 4pm in 10pm on a ngah lai nain zulhphung zul hrimhrim dingin RELA pawl nih congh a si lai.\nHleiriatnak: Dawr pawl paoh ah luhnak pakhat, chuahnak pakhat a um hrim lai ii hlat deuh tein dir a si lai. hleikua: Detsii rawnnak hna cu 6am in 10pm tiang on an ngah ko lai nain zalam pi cung (highway) ah a ummi hna cu suimilam 24 chung on a ngah ko lai.\npakulnak: Office zung pawl hna on an ngah dih bantuk in mipi citmi chawhlehnak pawl cu hman an ngah dih ko lai. kullekhat: Taxi le grab car hna cu hman an ngah ko lai nain a tam bik minung 2 lawng cit a ngah lai. kullehnih: Sii cawknak dawr (Pharmacies) pawl cu 8am in 11pm tiang on an ngah ko lai.\nkul le thum: Chawleh thalnak he ai pehtlai mi paoh cu on a ngah ko lai nain zulhphung tling le hman tein zulh hrimhrim ding a si lai. kul le linak: Eidin lei thil paoh le vanlawng lei rianttuannak paoh cu on an ngah ko lai. kul le nga nak: Mosques ah thlacamnak paoh cu tuah an ngah ko lai nain minung 6 tang lawng onh a si lai.\nKul le ruk nak: Hi pin ah a biapi tukmi cu leeng kan chuah fatin hmaikhuh (mask) hruk ding, kut ttawl lengmang le hand sanitizer hman hna philh lo hrimhrim ding a si lai. Kul le sarihnak: Dawr pakhat kan luh ii kan min le phone number kan ttial tik zongah a dik khawh chung i zuam hna usih. Ruah lopi luh hnawh le chek ton sual ahcun i ralrin paoh a sualnak a um lo.\nChinmi kan umnak cio ah Bawipa nih kan huppheng hram ko seh! Dawtnak he, CRC- crd-Malaysia Chinmi Authawng.\nMalaysia Lockdown Chung Ah Harsatnak Le Buainak Na Ton Sual Ahcun


Laimi:Buai tihlah uh’Trump nih Biden President sinak a pek cang. – Lai Lungrawn Post\nLaimi:Buai tihlah uh’Trump nih Biden President sinak a pek cang.\nUS president thimnak kong ah Laimi thinlung a ba ngai ti a lang ngai. Nihchuak zong a si pah. Social media ah fawite le duhchung in chim le tial khawh a si le mi zei paoh nih kan tial/ chim cio ve, kanmah diriamhnak sawh khin. Conspiracy theories hrawng khin…\nTrump le:Biden konglam tawi’Phuan veve asi cang hi’Fianglak in.\nAtu tiang election kong thawngpang’Thei a duh mi hna caah’Laica tein rel khawh si.


US Missionary Pa A Nupi Le Fale Hmai Ah An Thah – Chin 7 News\nCharles Wesco an timi US ram i Indiana khuami missionary pa pakhat cu a nupi le a fale minung 8 he Africa ram i Bamenda khua ah missionary rian ttuan dingin an kal hna i cuka ahcun Wesco cu a nupi le a fale hmai ah thah a tong.\nIndiana Believers Baptist Church pawl nih Wesco te chungkhar hi Africa ram ah kuat an timhnak hna kum 2 a si cang i kan hnu thla te lawng ah khan an kuat khawh hna. Wesco le a chungkhar pawl hi Afeica ram an phaknak thla khat hmanh a tling rih lo i hi thil hi a cang.\nHi an umnak khua Bamenda hi Khrihfa an huat ngai nak hna hmun a si i buainak a tam ngai nak a si. Ni hnih ni ah khan Wesco le a nupi le an fapa pakhat cu an hawipa pakhat he dawr ah thil cawk ah an kal hna i an kir lei ah mibuu pakhat an rak ra i mawttaw chung an tthut ko lio ah Wesco cu a chung le hmai ah meithal in an kah i voi 2 bak an khen, siizung ah an tlikpi nain a nunnak an chanh manh lo.\nHi an hawipa hi missionary a si ve i a chimnak ahcun “ kei nih cun a thattu pawl caah thla ka cam cang i Charles zong siseh law thla a cam ve ko lai tiah ka zumh ” a ti.